Gauzen Internet - Wikipedia, entziklopedia askea.\n4.3Espazioaren eta denboraren inguruan\n5.5Medikamentuak eta osasuna\n5.6Eraikuntzen eta etxebizitzen automatizazioa\n5.8Metropoli-hirien garapenaren kudeaketa\n6Kritika eta eztabaidak\nErakutsi/ezkutatu Kritika eta eztabaidak azpiatal\n6.2Pribatutasuna, autonomia eta kontrola\n6.3Datuen bilketa eta analisia\n6.6Gailuen zaharkitze programatua\n7Enpresa eta produktuak\nGauzen Internet errepresentatzen duen marrazkia\nGauzen Internet (ingelesez: Internet of Things (IoT)) egunero erabiltzen diren tresnak interkonexio digitalaren bidez Internetekin konektatzen dituen kontzeptua da. Horren bidez, Internetera pertsona baino objektu gehiago konektatzea lortzen da. Egunero erabiltzen diren objektu guztiek “irrati-etiketak” balituzte, beste ekipo batekin kudeatu eta identifikatu ahal izango lirateke. 1999an Kevin Ashton-ek MITeko Auto-ID Center-en proposatu zuen kontzeptu hori. Bertan irrati-maiztasunen identifikazioa eta sentsoreen teknologia aztertu ziren.\nLiburuak, termostatoak, hozkailuak, paketeria, lanparak, botikinak eta abar Internetera konektaturik egongo balira, teorian, ez litzateke iraungitako medikamenturik egongo, ezta biltegian ez dagoen produkturik ere. Gainera, produktuen uneoroko kokapena ezaguna izango litzateke, kontsumoa eta salerosketa kontrolpean egongo litzateke mundu osoan zehar, ez litzateke ezer bidalketan zehar galduko eta uneoro zein objektu dauden piztuta eta zein itzalita jakitea posible izango litzateke.\nIoT aurrera eraman ahal izateko, 50-100.000 bilioi objektu kodifikatu beharko lirateke eta beraien mugimenduen jarraipena egin. Esaten dutenez, gizaki bakoitza 1000-5000 objektuz inguraturik dago; beraz, asko dira Internetera konektatu nahi diren gauzak. Gartner enpresak dioenez, 2020. urterako 26 mila milioi objektu egongo dira konektaturik gauzen Internet kontzeptuaren bidez. Bestalde, Abi Research-ek ziurtatzen du urte horretarako 30 mila milioi objektu egongo direla sarera haririk gabe konektaturik. Beraz, zifra zehatza ez bada ere, argi dago objektu asko konektatu nahi direla sarera. IPv4 protokoloarekin hori lortzea ezinezkoa da; horregatik, IPv6 protokoloa sortu da.\nCisco enpresa estatubatuarra lan handia egiten ari da kontzeptu horren inguruan; konexioen kontagailu dinamikoa sortu dute. Horren bidez, 2013 eta 2020 urteen artean konektaturik dauden objektuen kalkulua egin daiteke. Gehien lantzen ari diren arloa potentzia baxuko seinaleen bidez konektatzen diren gailuena da, ez baitute ez wifi ez bluetoothik behar. Hala ere, “Chip Networks” izenez aukera merkeagoak eta energia gutxiago behar dutenak aztertzen ari dira.\nGaur egun, IoT kontzeptua gailu, sistema eta zerbitzuen konexio garatua da eta hainbat protokolo, domeinu eta aplikazio hartzen ditu barne. Alcatel-Lucent-en Touchatag zerbitzua eta Violeta Mirror gadget-a erabiliz, edonork RFID etiketen bidez mundu errealeko elementuak sarera lot ditzake; Touchtag zerbitzuaren kasuan, QR kodeak erabiltzen dira.\nJatorrizko definizioa[aldatu | aldatu iturburu kodea]\nBill Joy-ek D2D (ingelesezko Device to Device, hots, "gailutik gailura") “Six web”-en egitura izango zela imajinatu zuen 1999an, Davos-eko Munduko Foro Ekonomikoan, baina IoT kontzeptuak Kevin Ashtonekin hartu du indarra.\nIoT teknologiaren inguruko ikerketak garapen bidean daudenez, oraindik ez dago definizio estandarizatua termino horrentzat.\nObjektuen kontrola [aldatu | aldatu iturburu kodea]\nCiscoko zuzendari exekutiboaren ustez, proiektu horren kostua 19 bilioi dolar estatubatuarrekoa izango da eta IoT-en sartzen diren gailuak merkatu internazionaleko parte izango dira. Jean-Louis Gassée, Apple-ko ikasle taldeko kide eta BeOSeko kofundatzaileak Monday Note-n artikulu bat idatzi zuen horren inguruan eta arazo bat seinalatu. Berak azaltzen zuenez, milaka aplikazio beharko dira gailu guztiak kontrolpean izateko.\nArazo horri aurre egiteko, hainbat ideia daude. Horietako bat “Elkarrekintza aurreikusiak” deiturikoa da: bertan, aukeraketa hodeian egiten da eta erabiltzailearen hurrengo pausoa aurreikusten da. Interesgarria bada ere, beti beharko da eskuzko laguntza.\nEnpresa batzuek merkatu horretako hutsuneak ikusi dituzte eta gailuen arteko komukazioetako protokolo berriak sortzen ari dira. Adibideetako batzuk hurrengoak dira: batetik, AllJoyn aliantza, munduko 20 puntako enpresez osatua dagoena; bestetik, Intel CFC (ingelesetik Common Conectivity Framework, Konektikitate Komunerako Markoa) sortzen ari dena.\nEkintzaile batzuk, beraien ahalmen teknikoak erakusteko, soluzio posibleak bilatzen saiatzen ari dira. Hauek dira horietako batzuk:\nAT&T “Bizitza digitala” soluzio ezagunena da; honek domotikaren inguruan hainbat neurri azaltzen ditu, mobileko aplikazio batetik kontrola daitezkeenak.\nMuzzley aplikazioaren bidez ehunka gailu kontrola daitezke; hau hainbat fabrikatzaile bere API proiektura batu direlako lortu da, gailu pertsonalak kontrolatzeko soluzio bakarra bilatu ahal izateko.\nMy shortcut proposamenak Siri-ren antzeko funtzionamendua du, erabiltzailearekin elkarrekintza ahalbideratzen du, ahots-komandoen bidez.\nRealtek-ek, IoT aplikazioak gailuak sistema itxian kontrolatu nahi ditu, sentsoreak adibidez.\nFabrikatzaileak arazoaz konturatzen ari dira eta API irekiak dituzten produktuak merkaturatzen ari dira; integrazio azkar honetaz aprobetxatzen ari dira aurreko enpresak.\nBestalde, fabrikatzaile asko itxaroten ari dira oraindik, zer egin eta noiz egin erabakitzeko. Hau berrikuntzarako arazo izan daiteke, baina enpresa txikientzat abantaila da, aurreratu egin baidaitezke eta IoT kontzeptuari egokitutako diseinuak sor ditzakete, enpresa handiak merkatu honetan sartu aurretik.\nInternet 0[aldatu | aldatu iturburu kodea]\nInternet 0 mailak edozein gauzari IP helbidea ematen dio. Neis Gershenfield, Raffi Krikotian eta Danny Cohen-ek MITeko Bits eta Atomoen zentroan diseinatu zuten. Sortu zenean, hainbat izenen artean erabaki behar izan zuten (aukeretako batzuk Internet2 eta Abiadura azkarreko Internet ziren). Teknologia hori motela baina azkarra eta erabilgarria zelako, Internet 0 izena erabaki zen. Internet horrek IoT kontzeptua aurrera eramatea errazten du; esaterako, bulego edo enpresa batean gauza guztiak harekin kontrola daitezke, informazio guztia jasoz eta erabiltzaileari harekin zer egin nahi duen galdetuz.\nGaratzen ari diren prototipoetan, gauza guztiak egitura espazial baten bidez lotu dira, eta honek egitura fisikoa, datu sareak eta sare elektrikoa dauzka. Internet 0an RFID etiketak sareko parte fisikoa dira eta erabiltzaileak datuak banatu ditzake. Modu honetan, informazioa atera eta hauen arabera ekintza desberdinak egin daitezke.\nAdimena[aldatu | aldatu iturburu kodea]\nIoT ziurrenik ez-determinatzailea eta sare irekikoa izango da. Horrela, entitate autoantolatzaileak eta objektu birtualak modu independentean eta urrutitik eragin ahal izango dira une bakoitzeko egoera eta ingurunearen arabera, hau da, inguruneko inteligentzia sortuko da. IoTk bertsio industriala ere izango du; hau IIoT siglen bidez ezagutuko da, ingeleseko Industrial Internet of Thingsetik.\nGertakizunetara bideratutako arkitekturaren adibide izango da sistema hau; horrela, denbora errealean prozesu eta operazio guztiak ezagutuko dira. Hau dela eta, modelo honek iada indarrean daudenekin bat egingo du.\nEspazioaren eta denboraren inguruan[aldatu | aldatu iturburu kodea]\nIoTn milaka ekintza modu paraleloan eta aldi berean egiten dira; beraz, denbora ez da lineala izango baizik eta objektu, prozesu, sistema informatiko eta abarren araberakoa. Honen ondorioz, IoT TI sistemetan oinarrituko da, hau konputazio paraleloa izanik.\nIngurumen-kontrola[aldatu | aldatu iturburu kodea]\nIngurumena kontrolatzeko, IoT aplikazioek uraren edo airearen kalitatea, baldintza atmosferikoak eta animaliaen eta landareen mugimenduak zein bizilekuak sentsoreen bidez kontrolatzen dituzte. Honetaz gain, lurrikarak edo tsunamiak garaiz detektatu eta neurriak hartu ahal izango dira. Horrela, larrialdi zerbitzuak eta herritarrak prestatu ahal izango dira, kalteak gutxituz. Mota honetako IoT-gailuek azalera handia kontrola dezakete eta, gainera, ez dira finkoak; hau da, leku batetik bestera eraman daitezke. IoT estandarizatzeak arlo hau garatzea lortuko du.\nAzpiegituren kudeaketa[aldatu | aldatu iturburu kodea]\nArlo honen garapena oso garrantzitsua da IoTren barruan. Honekin azpiegiturak kontrolatu ahal izango dira, hala nola, hiri-azpiegiturak, nekazaritza-azpiegiturak, zubiak eta trenbideak. IoT aplikazioen bidez, egituretan gertatutako aldaketen segurtasun-arazoak monitorizatu daitezke, arriskua gutxituz. Gainera, konponketak eta mantentzeak modu efizientean egitea ahalbideratu dezake, hornitzaile eta bezero desberdinen artean ekintzak koordinatuz. Altxatzen edo irekitzen diren zubietan ere oso erabilgarria izan daiteke, itsasontzien sarrera eta irteera kontrola baitaiteke. IoT aplikazioak arlo honetan sartzean, segurtasuna eta kalitatea handitu daiteke eta kostua murriztu.\nIoT kontzeptua industrian sartzea aldaketa handiak eragiten ari da. Ekoizpena azkarragoa eta efizienteagoa da, produktu berrien ekoizpenean laguntzen du, erantzun dinamikoak ematen ditu; hau da, bezeroak produktua noiz beharko duen aurreikusi eta une horretan ekoiztuko da. Horrela, aldez aurretik ez da produktu gehiegi ekoiztuko. IIoT Industria 4.0 deiturikoaren oinarria da, eta etorkizunean enpresek bere irabaziak handitu ahal izango dituzte, teknologia honek kostuak murriztea lortzen baitu. IIoTren inplementazioak munduko BPGa 12 bilioi handituko du 2030erako.\nEnergiaren kudeaketa[aldatu | aldatu iturburu kodea]\nIoT gailu guztietan integratzen bada, energia kontsumoaren optimizazioa lortuko da, eta, gainera, enpresa hornitzailearekin komunikatu ahal izango da. Zerbitzu publikoek energiaren sorkuntza eta erabilera kontrolatu ahal izango dute. Bestalde, erabiltzaileek gailuak urrutitik kontrolatu ahal izango dituzte: berogailua piztu edo itzali, labea kontrolatu, argitasuna zehaztu eta abar. Internetera konektaturiko azpiegitura garatuen bidez, elektrizitate-enpresek, datuak jasotzeaz gain, gailu ezberdinak kudeatu ahal izango dituzte, transformadoreak, adibidez.\nMedikamentuak eta osasuna[aldatu | aldatu iturburu kodea]\nOsasun-sistemako hainbat gailu Internetera konektatzen badira, osasun-langileek urrutitik zaindu ahal izango dituzte gaixoak. Gailu hauek arterietako presioa, bihotz erritmoa edo tentsioa neurtu ahal izango dute, eta mediku edo erizainari informazio hori bidali. Ospitale batzuk "ohe jakintsuak" jartzen hasi dira. Hauen bidez, ohea okupatua dagoen edo ez, gaixoa altxatzen saiatu den edo arazorik duen jakinaraziko diote arduradunari, modu presentzialean begiratu behar izan gabe. Horrela, gaixo bat altxatzen saiatzen ari bada eta laguntza behar badu, momentuan jakinaraziko du arduradunak lagundu diezaion. Bestalde, etxeetan ere jarriko dira horrelako gailuak, gaixotasun kroniko bat dutenentzat, haurdun daudenentzat, mugitzeko arazoak dituztenentzat eta abar. IoTek gaixo hauen bizitza hobetuko dute, etxean zainduta egongo baitira.\nEraikuntzen eta etxebizitzen automatizazioa[aldatu | aldatu iturburu kodea]\nIoT-gailuak eraikuntzak eta etxebizitzak automatikoki kontrolatzeko erabil daitezke: ateak itxi eta zabaltzeko, pertsianak igo eta jaisteko, garbigailua pizteko eta abar.\nIoT lagungarria izan daiteke garraiobide-sistema kontrolatzeko eta informazioa prozesatzeko, garraio-sistemaren alderdi guztiak urrutitik kontrolatzea ahalbideratzen baitu eta baita elkarrekintza dinamikoa egitea ere: trafikoaren smart kontrola, aparkatzeko laguntza, bidsarietako ordainketa-sistema elektronikoa, kudeaketa logistikoa, bide-laguntza eta -segurtasuna, eta abar. Honi esker, errepidean segurtasuna handitzea posible izango da eta ibilgailuentzako bide azkarrena zein den jakinarazi ahal izango da.\nMetropoli-hirien garapenaren kudeaketa[aldatu | aldatu iturburu kodea]\nInbertsio handia egiten ari dira hiri handietan IoT ezartzeko, horrela hirien kudeaketa hobetu ahal izango baita. Honen adibide da Hego Koreako Songdo hiria, hiri jakintsua egin duen lehen lekua. Hiri osoa kableaturik dago kontrola egin ahal izateko; datu guztiak kable hauen bidez bidaltzen dira eta ia gizakiaren parte-hartze gabe prozesatu eta analizatzen dira.\nBeste adibide bat Santanderren abian jarri duten aplikazio bat da. Honek aparkalekua bilatzen laguntzen du, hirian zehar dauden hainbat sentsoreri esker. Gainera, merkatariei hiritarren ohiturak ezagutzen laguntzen die.\nSingapurren uraren eta airearen kalitatea neurtzeko erabiltzen ari dira kontzeptu hau.\nSigfox enpresa frantsesa datuak bidaltzeko haririk gabeko sarea eraikitzen ari da Estatu Batuetan; 30 hiritan ezarri nahi dute sistema hau.\nFluidmesh Networks enpresak New York hiriko ontziak eguneko hogeita lau orduz eta astean zazpi egunez kontrolatzeko sistema egin du. Hudson ibaian dauden ontzi guztien kontrola egin daiteke, eta ontzietan bidaiatzen dutenei ere erraztasunak ematen dizkiete, hala nola, segurtasuna kontrolatu, wifi publikoa eman, tiketak mugikorretan eduki, besteak beste.\nAplikazioak kontsumitzaileentzat[aldatu | aldatu iturburu kodea]\nIoT-gailu gehienak kontsumitzaileentzat sortuak dira; erabiltzaileari esperientzia berriak eskaintzen dizkio. Hala ere, erabiltzaileen ustez, hauetako aplikazio asko azkarregi sortu dira eta akats ugari dituzte. Honek erabiltzaileen mesfidantza ekarri du IoT-gailuetan.\nKritika eta eztabaidak[aldatu | aldatu iturburu kodea]\nPlataformaren zatiketa[aldatu | aldatu iturburu kodea]\nIoT-gailuek arau zehatzik ez dauzkatenez, ekoizle bakoitzak bere sistema jarraitzen du; hortaz, ekoizle ezberdinen gailu eta aplikazioak ez dira bateragarriak. Honen ondorioz, erosleak hauek erosteko mesfidati daude, ez baitute gailu guztiak sistema berera konektatu ahal izango duten segurtasuna. Gainera, gailuak zaharkituak geratzen dira azkar eta horrek sisteman segurtasun-arazoak sortzen ditu; gainera, gailu bat segurua bada baina segurua ez den beste gailu bat sare berera konektatzen bada, segurua den gailuan sartzea ahalbideratzen da eta hau urrutitik kontrola daiteke. Produktuen sistema eguneratzen bada ere, produktuen % 87 segurtasun-arazoekin geratzen dira.\nPribatutasuna, autonomia eta kontrola[aldatu | aldatu iturburu kodea]\nTeknologia honek ahalmen handia ematen badu ere, pribatutasunari dagozkion mehatxuak oso handian dira, baita gizartearekiko kontrola eta manipulazio politikoa ere. Pribatutasunari buruzko kezken ondorioz, jendeari Gauzen Internet pribatutasunarekin bateragarria ez dela iruditzen zaio. Ezin da jakin bakoitzak zertarako erabiliko duen teknologia hau eta askoren ustez gizartearen kalterako erabil dezake jendeak. Datu hauek sarean daudenez, beste norbaitek erabili ahal ditu eta kalteak eragin. Ikertzaileek erronka handia ikusten dute pribatutasuna babestean, erabiltzaileen ezinbesteko eskakizuna baita.\nDatuen bilketa eta analisia[aldatu | aldatu iturburu kodea]\nEnpresentzat datuak bildu eta analizatzea erronka handia da, datu kopuru oso handia interpretatu behar baita. Horretarako soluzio bat proposatu dute: hari gabeko sentsore sareak. Hauek automatikoki interpretatuko dituzte datuak eta estatistikak egingo dituzte, hauen analisia erraztuz.\nDatuen bilketa ere erronka bat da, datu bat ezabatu aurretik behar ez denaren ziurtasuna eduki behar baita; beraz, lehenik, gorde egin beharko dira; biltegiratzean eskakizun hauek oso handiak dira.\n2015ean Hewlett Packard enpresak IoT-gailuetako segurtasuna aztertu du. Ikusi duenez, objektuen % 70ek pasahitzetan sentikortasun handia du; gainera, datuak zifratzeko garaian eta sarbide-baimenetan arazoak daude, eta aplikazioen % 50 ez dago mugikorretan enkriptaturik. Kaspersky Lab-ek, segurtasuna aztertzen duen enpresak, IoT moduan konektaturik zeuden hainbat objektu aztertu zituen, eta haurrak zaintzeko kamera batean segurtasun-arazoak aurkitu zituen. Hau hackeatzea posible zen, eta, horrela, bideoa ikus zitekeen. Bestalde, kafetera batean ere segurtasun-arazoak aurkitu zituen; izan ere, honek posible egiten zuen konektaturik zegoen wifi-sarearen pasahitza ezagutzea.\nHonen ondorioz, segurtasuna garrantzi handiko gaia bihurtu da IoT aparatuek datuak bidaltzean, eta gordetzean arriskurik ez dagoela uste bada ere, arazoa, hauek behar bezala babesturik ez dauden gailuetara konektatzean sortzen da. Hau izan zen 2016ko urriaren 21eko erasoa posible egin zuena: erasotzaileek horrelako milaka gailu erabili zituzten, lehenago kode gaizto batekin infektatu zituztenak.\nIoT gailuen hazkuntza esponentziala izan da; estimatzen da 2020. urterako 50.000 milioi gailu egongo direla konektaturik mundu osoan zehar. Hazkuntza honek datuen segurtasuna gai kritiko bihurtzen du, ez baita informazioen zifratzea eta osotasuna babesten.\nIoT gailuen informazioa oso preziatua da, eguneroko informazioa gordetzen baitu, eta horrela erabiltzailearen ohiturak ezagutu daitezke. Hau enpresa askorentzat informazio baliotsua da, beraien produktu eta zerbitzuak gehiengoaren ohituretara moldatu baititzateke. Arazoa gutxitu dezakeena datuen zifratzea da, horrela datuak hodeira igotzea posible izango baita.\nIngurumen-inpaktua[aldatu | aldatu iturburu kodea]\nGauzen Internet teknologian kezka handiena ingurumenarekiko izango duen eragina da, gailu hauek erdieroaletan oso aberatsak baitira. Gainera, metal astunez eta elementu kimiko toxikoz osatuak daude, eta honek elementu hauek bizirklatzeko zailak izatea eragiten du. Elementu batzuk berrerabil daitezke, baina honek kostu handia du eta, ondorioz, elementu askok erraustegi edo zabortegi arruntetan amaitzen dute.\nIoT gailuek etengabeko eguneratzea jasaten dute; oso azkar zaharkituak geratzen dira eta erabiltzaileek bota egiten dituzte. Gaur egun, hauek berrerabili ahal izatea lortu nahi da, aldaketa handiak jasan gabe, horrela hondakin kopurua txikitzeko.\nGailuen zaharkitze programatua[aldatu | aldatu iturburu kodea]\nElectronic Frontier Foundation-aren (EFF, Muga Elektronikoen Fundazioa) kezka nagusia da IoT teknologian enpresek software-eguneraketa baten bidez gailuak blokeatu ahal izatea. Horrela, erabiltzaileak berriagoa erosi beharko du, nahiz eta produktuak erabiltzeko moduan egon eta eguneraketaren aurretik funtzionamendu egokia izan. Fundazio honek azaltzen duenez, erosleek fabrikatzailearen nahiak beraienen gainetik jartzen badituzte sofwarearen eguneraketei uko egiteko ahalmena izan behar dute, hau da, ekoizleek ezin dituzte bezeroak eguneraketak onartzera behartu.\nTerminologia nahasgarria[aldatu | aldatu iturburu kodea]\nIoT teknologiarekin zerikusia duten terminoak nahasgarriak dira, ez daude zehaztuta, eta, beraz, enpresa bakoitzak bere terminologia erabiltzen du. Horren ondorioz, termino asko erabiltzen dira eta anbiguotasuna eta konplexutasuna sorrarazten da.\nAskatasuna[aldatu | aldatu iturburu kodea]\nEstatu-kolpe baten kasuan, indar guztia kolpea eman duenaren menpe egongo da; askatasun indibiduala mugatua edo ezabatua egongo da. Teorian, boterera heltzen denak sarera konektaturik dauden objektu guztiak blokeatu eta kontrolatu ahal izango ditu.\nEnpresa eta produktuak[aldatu | aldatu iturburu kodea]\nNational Instruments Control, datuak eskuratzea, eta adimen barneratua\n(Frantsesez) Waldner, Jean-Baptiste. (2007). Inventer l'Ordinateur du XXIeme Siècle. London: Hermes Science, 254 or. ISBN 2746215160..\n(Ingelesez) Waldner, Jean-Baptiste. (2008). Nanocomputers and Swarm Intelligence. London, 227-231 or. ISBN 1847040020..\nThe net shapes up to get physical. The Guardian.\nMultimedia: Internet of things\nBNF: 162314171 (data)\nSortzen ari den teknologia\nInformatika eta gizartea\nOrriaren azken aldaketa: 8 otsaila 2022, 17:52.


Euskara ume guztientzat | Iritzia | Berria\nEuskara ume guztientzat\nAzken asteetan Arnas dezagun taldearen aldarrikapen nagusiak ezagutu ditugu: haurrek euskaraz bizi ahal izateko giro egokia izatea eta horretarako gaztelaniak edo frantsesak erabateko nagusitasuna duten herri edo hirietako eskoletan haur euskaldunak sakabanatu beharrean, ikastalde berean taldekatu ditzaten eskatzen dute.\nNik, nire umeen eskolaratzearen ondorioz ere, hiru urte daramatzat gaian modu batera edo bestera sakontzen saiatzen. Euskal Herrian gutxienez 80ko hamarkadatik hainbat ikastetxetan taldekatze mota hau, aldaera ezberdinetan, praktikatu izan da, eta, ikuspegi soziolinguistiko batetik, horren eragin positiboaz, negatiboaz edo eraginik ezaz nik ez dut ebidentzia zientifikorik aurkitu. Zerbaiten seinale. Ondorioz (aurre)iritziak ematera mugatzen gara.\nGaian sakondu aurretik, azpimarratu nahi dut aspaldi dakigula ikastetxeak bakarrik ez dituela umeak euskaldunduko, eta, beraz, horren ardura guztia ezin da ikastetxeen gain geratu. Are gehiago, ez da kontu pedagogiko huts bat eta ardura ez da soilik irakasleena. Ikastetxea gakoa da prozesu horretan, baina ikastetxea bera gainditzen duen gaia da honakoa. Esku-hartzea integralagoa eta sistematikoagoa izan behar da eta baliabide gehiago jarri behar dira, ikastetxean eta ikastetxetik kanpo.\nIkastetxe ingurura bueltatuz, euskararen ezagutza eta erabilera, biak, helburu baditugu, ezinbestekoa da umeek euskararekiko duten esposizioa eta haien euskarazko produkzioa ahalik eta handiena izatea. Nire ustetan, gune soziolinguistiko erdaldunetan hizkuntza hegemonikoa ezagutzen ez duten umeak talde berean jartzeak asko lagundu dezake helburu horiek betetzen. Horrela, talde batzuk hizkuntza hegemonikoan (gaztelania edo frantsesa) gizarteratu diren umeek osatuko lituzkete eta, beste batzuk, lehen hizkuntza gaztelania edo frantsesa eduki ez dutenek, hau da, euskara edota beste hizkuntza batzuk. Eta kontua ez da euskaldunen ghetto bat sortzea. Euskararen erabilerari eustea eta euskalduntzea indartzea baizik.\nGhettorik ez da sortzen ume horiek ez direlako erabat bereizita bizi, elkarri bizkar emanda. Ikastetxearen dinamikaren (jantokia, eskolaz kanpoko ekintzak...) edo pedagogia motaren (zirkulazio librea...) edo beste faktore batzuen arabera, ume guztiek elkarren arteko harremanak dituzte egunero. Eta taldekatze hau ez da iraunkorra, betirako. Askotan, 6 edo 8 urte arte mantentzen da (LH1 edo LH3), eta ondoren ikastaldeak nahasten dira.\nAbantailei dagokienez, agerikoena ume euskaldunen ongizatea da. Minorizatuta dauden inguru batean haien hizkuntzan bizi ahal izateak, haien identitatea indartzeak, taldea izateak... ume horien ongizatea hobetzen du.\nBeste abantaila bat, pedagogia libreek indarra hartu duten honetan: ikastetxe askotan euskaraz egiten zuen figura zentralak, irakasleak, protagonismoa galdu du, eta, hortaz, gelan umeen arteko elkarrizketek pisu handiagoa hartu dute. Hortaz, garrantzi handiagoa hartzen du ume batzuen arteko harremana euskaraz izatea bermatzeak.\nZeharka, ume horien gurasoak ere taldekatzen dira. Guraso taldeak ikasgelen araberakoak izan ohi dira. Beraz, umeen taldekatze honek, helduen artean beste arnasgune batzuk sortzen laguntzen du, eta, ondorioz, ikastetxetik kanpo eta helduen artean euskararen erabilera handitu dezake, aldi berean umeentzat eredu bihurtuz.\nAbantailak euskal hiztunentzat ez ezik, gainerakoentzat ere badira. Ikastetxean ume batzuen ohiko hizkuntza euskara izatea positiboa izan daiteke. Modu horretan, erdaraz aritzen diren umeek ez dute euskara soilik autoritatearekin edo hezkuntza eremuarekin lotuko, beraien berdinekin ere lotu dezakete.\nBaina umeak horrela taldekatu eta listo? Euskaldundu beharreko ikastalde homogeneoak izateak lagungarri izan beharko luke haiekin esku-hartze espezifikoagoak egiteko. Hor dago eztabaida guzti honetan askotan eztabaidatik kanpo geratzen den puntu garrantzitsuenetako bat: zein hizkuntza politika eta baliabide jarriko ditugu erdaldunen taldeetan?\nEdozein ikastetxeren lehentasunezko helburuetako batek ume erdaldunak ahalik eta lasterren eta hobekien euskalduntzea izan beharko luke, gutxienez bi arrazoirengatik. Bat, euskara gutxienik beren ikasketetarako hizkuntza izango delako. Eta euskararen ezagutza nahikorik gabe ume horiek desabantailan uzten ari gara. Euskara menperatzen ez duten bitartean, zailtasun gehiago izango dituzte arrakasta akademikorako, nahi eta nahi ez. Bigarrena, ikastaldeen nahasketa ematen denean ume guztiek ez badute euskara gaitasun minimo bat, taldekatze proposamen honek indarra galtzen du, umeen arteko hizkuntza euskara izateko aukera oso txikia litzatekeelako berriro ere.\nBeraz, taldekatze hauek baliatu beharko lirateke ume zein gurasoekin esku-hartze espezifikoagoak egin eta euskalduntzean azeleratzeko. Adibidez, ikastalde erdaldunen ratioak txikituz. Talde horietan bikoizketa gehiago eginez. Esperientzia eta formakuntza gehien duten irakasleak talde erdaldunetara bideratuz. Eskolaz kanpoko euskarazko jardueretarako bekak emanez. Familia hauen euskararen aldeko jarrera aktiboa indartuz. Bertan euskararen presentzia areagotuz edo euskarazko kulturaren erreferentziak ezagutaraziz eta sustatuz.\nErtz asko geratzen zaizkit ukitzeke. Hizkuntzaren araberako ikastalde homogeneoak sortzea ez da irtenbide magikoa, ezta akaso bakarra ere. Taldekatzeak bakarrik ezer gutxi konponduko du, ikastetxean bertan neurri eta baliabide gehiago jartzen ez badira. Baina hori eginez gero, ume euskal hiztunentzat ez ezik, gainerakoentzat ere baliagarria delakoan nago.


Euskaraldiaren balantzea egin eta bigarren galdetegia betetzeko ordua - Usurbil - Noaua.eus\nNoaua Aldizkaria 2018-12-17 09:32\nEuskaraldiko 11 egunak igaro dira, baina egunotan sustatzaileek nabarmendu duten moduan, "Ez ahaztu Euskaraldiko egunik garrantzitsuena hamabigarrena dela". Euskaraldia, "hasi besterik ez da egin".\nMomentuz halere, aurrera jarraitu aurretik, igaro diren 11 egunen balantzea egiteko ordua da. Usurbilen Euskaraldia sustatzen aritu den taldeak Euskaraldiak herri honetan izandako eraginaren balorazioa egiteko bilera deitu du astelehen honetarako, abenduaren 17rako.\nAdi baita; Euskaraldia igaro berritan, jasoko zenuten emailez, ekimenaren eragina neurtzeko Soziolinguistika Klusterrak egin nahi duen ikerketari begirako bigarren galdeketa.\nEuskaraldiari lotuta 11 egunez egitea proposatzen zen ariketan parte hartzea bezain garrantzitsua dugu etorkizunari begira, azaroaren 23tik abenduaren 3ra eginiko ariketaren eragina neurtzea. Gai honen gaineko ikerketa lan betean da Soziolinguistika Klusterra. Datorren udan aurkeztuko dituzte Euskal Herri mailako datuak, eta udalaren eskariz, Usurbilgoak ere jaso nahi dira.\nEuskaraldiaren eragina neurtzeko hiru neurketa egingo dira, Euskaraldirako izena emana dugun guztiok emailez jasoko ditugun galdetegien bidez. Lehenengoa azaroaren 23a baino lehen bete behar zen. Adi, bigarrena emailez jaso eta egunotan bete beharko baita.\nEuskaraldian izena eman zuten herritarrek, ekimen honi lotutako Soziolinguistika Klusterraren ikerketarako bigarren galdetegia jasoko zenuten emailez. Galdetegia betetzeko deia egin da.\n18:00 Euskaraldiaren balantzea egiteko bilera Potxoenean.


Erpin geodesiko - Wikipedia, entziklopedia askea.\nErpin geodesikoa kokapen zehatz bat adierazten duen seinale bat da. Eta, beste erpin geodesiko batzuekin batera, hiruki sare bat osatzen du.\nErpin geodesikoa, Arnotegin\nEspainian, 120 zentimetroko garaiera eta 30eko diametroa duen zilindro batez osatuta egoten dira. Zilindro hau, hormigoizko oinarri kubiko batean sostengatzen da, guztia zuriz margoturik. Ohi, toki altu eta garbietan egoten dira, beste puntu batzuk ikusi ahal izateko. Horregatik ikuspegi oso onak egoten dira toki hauetatik. 1975etik, Seinale Geodesiko eta Geofisikoei buruzko Legeak babesten ditu.\nEspainiako erpin geodesikoen sarea, hiru zatitan banatzen da: lehen mailakoak, bigarren mailakoak eta hirugarren mailakoak. Lehen mailakoak, 30 eta 70 kilometro arteko hirukiz osaturik daude. Bigarren mailakoak, lehenengo mailakoetan lagundurik, hirukien alboak 10 eta 25 kilometro artekoak izaten dira, eta, azkenik, hirugarren mailakoek, 5 eta 10 kilometro artekoa. Sare handienetako erpinak, aldi berean, sare txikienetako erpin ere badira.\n(Gaztelaniaz) Institutu Geografiko Nazionala\n(Gaztelaniaz) Erpin Geodesikoen mapa\nAzken aldaketa 11 otsaila 2021(e)an, 05:07(e)tan


Irun Rock jaialdiaren bederatzigarren edizioa ospatuko da irailaren 29an – Irunero\nPosted on 2018(e)ko irailak 19 by Irunero\nIrailaren 29an ospatuko da Irun Rock musika jaialdiaren 2018 urteko edizioa. Aurtengo edizioarekin jaialdiak bederatzi edizio ospatuko ditu Irunen. Kontzertu guztiak egun bakarrean egingo dira eta taldeek San Juan plazan kokatuko diren bi eszenatokietatik eskainiko dituzte haien kontzertuak.\nAurtengo Irun Rock jaialdiaren nobedade nagusia jaialdiaren barneko kontzertu guztiak egun bakarrean egingo direla da, hain zuzen ere, irailaren 29an, larunbata. Era honetan, hamar edizioak ospatzetik gertu dagoen jaialdia udazkeneko musikaren munduko data ezinbestekoan bihurtu da jada.\nKontzertuak San Juan plazaren espazioa ezberdinetan kokatuko diren bi eszenatokietan ospatuko dira eta kontzertuetarako sarrera dohainekoa izango da. Juncal Eizaguirre kultura ordezkariak adierazi du, “joan den urteko edizioaren emaitza onak ikusita, jaialdiaren formatua errepikatzea erabaki dugu aurten”.\nKontzertuek goizean, arratsaldean eta gauean musikaz beteko dute Irun hiriko erdigunean. Eguerdiko 12:00etan hasita eta 14:00ak bitarte egingo dira lehen kontzertuak, hamaiketako ordua girotzeko. Arratsaldean, berriz, 17:00etan hasiko da berriro musika eta gaueko 00:45ak arte luzatuko da jaialdia.\nGuztira, 10 izango dira Irun Rock jaialdiaren 2018 urteko edizioan parte hartuko duten musika talde eta abeslari bakarlariak. Grises taldeaz gain, Tav Faco & Phaters Bruns, Vulk, The Lucilles, Oso Fan, Pet Fennec Iñigo Serrulla, La Bona Dea, Olimpia eta Indixabak izango dira Irun Rock jaialdiaren bederatzigarren edizioan kontzertua eskainiko duten gainontzeko taldeak.\nIrun Rock jaialdiaren aurreko edizioetan rock eta indie musikaren munduko talde entzutetsuek parte hartu izan dute. La M.O.D.A, Belako, Triángulo de Amor Bizarro, Siniestro Total, Angel Stanich, Viva Suecia o Nacho Vegas, besteak beste.\nEsperientzia errepikatzeko aukera\n“Grises” izeneko talde gipuzkoarra izango da kartel-burua. Ez da talde bermeotarra Irunen kontzertua eskaintzen duen lehen aldia izango. Izan ere, 2016 urteko San Pedro eta San Martzial jaien barruan Urdanibia plazan izandako kontzertu entzutetsuenetako bat izan baitzen haiena. Aurten, ordea, taldearen azken bisitatik sortutako abesti berriak jarraitzaile irundarrei erakusteko aukera izango dute.\nPosted in BerriakTagged irun, Irun Rock, irunero, Jaialdia, musika\nLanbroa talde irundarraren kontzertua


Udazken-negurako filmak, 'Loreak' eta Oscar sariak eta beste hainbat kontu, Gaizka Izagirreri esker - Arrosa\nBi astelehenez behin, ikus-entzunezkoei begira jartzen gara Zebrabidean, eta zinemaren nahiz telesailen ingurukoak jorratzen ditugu Gaizka Izagirrerekin. Gaurkoan, udazkenean eta neguan galdu beharko ez genituzkeen pelikulak nabarmendu ditu, hasteko. Loreak filmak Oscar sarietarako hautagai izan bitartean duen bideaz eta izan ditzakeen arerio posibleez ere hitz egin du. Telesailen atalean, The leftovers nabarmendu du, eta, amaitzeko, Euskal Harriaren ABDak proiektuaz xehetasun batzuk aipatu ditu.\nPosted in ZebrabideaTagged #abdak #gaizka izagirre #ikus-entzun #kolaboratzaile #loreak #negu #oscar #sari #telesail #the loftovers #udazken #zinema\nIgor Erauzkin: "Masturbazioak mesede egin dezake sexu harremanetako arazoetan"


Marc Badal: "Elikagaiak aletuz solasaldi atseginean egoteko antzinako nekazal-ohitura birsortzea du helburu Hazilana-k" - Cristina Enea Fundazioa\nHaziera egitasmoak, bere hazi-artxiboaren eta urtean zehar antolatutako jardueren bidez, bertako hazi barietateeei buruzko informazioa, bai eta hazi-aleak ere eskaini nahi dizkie erein eta ugaldu nahi dituzten guztiei. Egitasmoak haziak erauzteko auzolan saio batzuk ere antolatzen ditu, Hazilana izenekoak, artxiboko hazi-ondarea betetzeko eta esperientzia eta bizipen trukaketarako. Bere arduradun Marc Badalekin egin dugu solasean.\nZertan datza Hazilana jarduera? Nola sortu zen haziak erauzteko auzolan bat egiteko ideia, eta zer helbururekin?\nHaziak erauzteko partekatutako lan-jardunaldi bat da Hazilana. Lau orduz, 16:00etatik 20:00etara, mahai baten inguruan esertzen gara, gai ezberdinei buruz hitz egiten, gehienetan baratzearen inguruko gaiak izaten dira, haziak, bertako barietateak... haziak erauzten ari garen bitartean.\nEsfortzu fisiko handia eskatzen ez duen eskuekin eginiko lanean ari garen bitartean (artoa edo babarrunak aletzen, fruitu lehorrak kraskatzen...) solasaldi atseginean egoteko antzinako nekazal-ohitura birsortzea du helburu jarduerak.\nCristina Eneako Ingurumen Baliabideen Etxean dagoen Haziera hazi artxiboan sartzen diren haziak baino gehiago ateratzen direla konturatu gara azken zortzi urteotan. Hau oso datu baikorra da, Hazieraren helburu nagusia baita haziak erein eta ugaldu nahi dituen edonori bertako hazi barietateak eskaintzea, dohainik, baina horrek artxiboa lagin berriekin osatzera behartzen gaitu.\nAzken urtean zehar jende asko etorri izan da hazi bila, eta ondorioz, gure hazi-ondareak nabarmen egin du behera. Horregatik, artxiboa berriz betetzeko esfortzu gehigarri bat egitea erabaki genuen, hurrengo ereite-sasoiari begira (2020/2021eko negua). Deialdi hauekin Hazieraren dimentsio kolektiboa ere indartu nahi dugu. Hau da, hazien bila edota formakuntza saioetan parte hartzeko etortzeaz gain, erabiltzaileek beren hondar-alea jar dezaten artxiboa mantentzeko.\nNolakoa izaten ari da jendearen erantzuna?\nJarduera hau abian jarri genuenetik asko aldatu da jendearen partehartzea. Hasierako saioetan 3 lagun bakarrik elkartzen ginen baina azkenekoetan 10 izatera ere iritsi gara. Kopuru txikia dirudien arren, kontuan eduki behar dugu hiru edo lau pertsonen artean, lau bat orduz lanean, hazi kopuru handia erauztera iritsi gaitezkeela.\nBeraz, ez dugu jende kopuru handirik behar jardueraren helburu nagusia betetzeko. Formatu intimoago honi esker gai ezberdinei buruz lasaiago hitz egitea lortu dugu, bai eta etorritako lagunen zalantzetan sakontzea ere (hazien ugalketari buruz, ereite ekologikoa...). Emaitza praktikoari (eginiko lana) eta sortu den giroari erreparatuz gero, oso balorazio positiboa egiten dugu.\nZer hazi motarekin ariko zarete saio hauetan?\nLehenengo bi saioetan kalabazinaren, pepinoaren, tipularen eta piperraren haziak erauziko ditugu. Hautaketa hori ez da ausazkoa, fruituen kasuan (pepinoa, piperra, kalabazina, tomatea...) "artisau" erako hazi erauzketa guztiz eskuz egin beharra dago. Horrexegatik, saio hauetan zehar haziak lehorrean daukaten espezie gutxi izango ditugu (letxuga, espinaka, aza...), kasu horietan hazi kopuru handi xamarrak etxean eultzitzeko modu eraginkorragoak egon badaudelako. Nolanahi ere, fruituentzat, artisau era guztiz eskuz egiten jarraitzen da. Azken saioan, urriakoan, Landetako piper gozoaren, Gernikako piperraren, kalabazin berdearen eta, agian, kalabazaren baten haziak erauziko ditugu.\nGogoratu nahiko nuke, baita ere, Hazilanaren ordutegia 16:00etatik 20:00etara dela, baina ez dela derrigorrezkoa denbora guztian egotea. Ni lau orduz egongo naiz bertan, baina bakoitzak erabakitzen du zenbat denbora egon nahi, edo ahal, duen.\nBeharrezkoa da aldez aurretik izena ematea, hemen.


2021-03-05 - Urola Kostako Hitza : Urola Kostako Hitza\nGUKA magazinaren estreinaldia, ikusgai\nEskualdeko eduki interesgarrienak biltzea helburu duen saio berria dakar Urolako Komunikazio Taldeak. Mireia Galarza kazetariaren eskutik, lehen atal honetan Getarian gauzatuko da GUKA magazina, eta Eñaut Elorrieta musikaria izango da gonbidatu nagusia.\nKontrolatu eta itzali dute Azpeitiko udal brigadaren lokalean piztu den sua\n19:30 aldera kea irteten hasi da lokaletik eta berehala bertaratu dira udaltzainak eta suhiltzaileak. Gipuzkoako hiru parketako suhiltzaileak joan dira Urola kalera, eta ordubeteren bueltan itzali dute sua. Ke handia sortu da, kaleak garbitzeko makina batek su hartu ostean.\nAsteartetik aurrera herritarrak nahi bezala mugi ahal izango dira Arabako, Bizkaiko eta Gipuzkoako mugen barruan\nGainontzeko neurri murriztaileek indarrean jarraituko dute, hau da, eutsi egingo zaio 22:00etatik 06:00etara arteko etxeratze aginduari, gehienez lau laguneko taldeetan biltzeko mugari, tabernak 20:00etarako itxi beharko dituzte ateak eta merkataritza eta kultura jarduerak 21:00etarako bukatu beharko dute. Eusko Jaurlaritzak astelehenean argitaratuko du dekretu berria, eta hark jasotzen dituen neurriak asteartean sartuko dira indarrean. Gutxienez beste hogei bat egunean neurri horiek egongo dira indarrean.\nAzkoitiko ikastetxeek berdintasunaren inguruan egindako muralak zintzilikatu dituzte udaletxean\nGaur, ostirala, Kontzejupean bildu dira herriko eskoletako eta udaleko ordezkariak, eta Martxoaren 8ko aldarriarekin bat eginez, muralak zintzilikatu dituzte udaletxeko balkoiaren azpian.\n"Zuhur jokatzeari eman diogu lehentasuna, eta horregatik atzeratu dugu kanpinaren irekiera"\nAmue kalean jazo da ezbeharra 15:15 aldean. Kamioi bat deskargatzen ari zirela, metalezko hodiak jausi dira ibilgailutik, eta azpian harrapatu dute langilea. Hildako langileak 52 urte zituen eta Oiartzungo Bidean Garraioak enpresako langilea zen. Gertatutakoa salatzeko, elkarretaratzeak deitu dituzte biharko eta etzirako, eta horiekin bat egin du LAB sindikatuak.\nBanaketa furgoneta bat erori da hondarretara Zarauzko malekoian\nUdaltzaingoak baieztatu duenez, gaur 08:30ak aldera gertatu da istripua. Antza, esku-frenoa jartzea ahaztu zaio gidariari, eta ibilgailuaren aurrealdea hondarretan gelditu da. Inor ez da zauritu.


Txikipedia:Hispania - Wikipedia, entziklopedia askea.\nHispaniaren banaketa administratiboa Dioklezianoren garaian.\nHispania antzinako erromatarrek Iberiar penintsulari jarri zioten izena da. Erromatar probintzia bat izan zen, zazpi mendez. "Espainia" izena "Hispaniatik" dator, baina bi errealitate historiko ezberdin dira eta ez dira nahastu behar.\nErromatar Errepublikaren garaian, Hispania bi probintziatan banatuta zegoen: Hispania Ziterior eta Hispania Ulterior. Erromatar Inperioaren garaian, Hispania Ulterior bi probintzia berritan banatu zen: Betika eta Lusitania; bestalde, Hispania Ziterior Hispania Tarraconensis deitzera pasatu zen. Ondoren, Tarraconensisko mendebaldeko zatia banatu zen eta "Gallaecia" deitzera pasatu zen; Gallaeciatik dator gaur egungo "Galizia" izena. Diokleziano enperadorearen garaitik aurrera (K.o. 284), Tarraconensisko hegoaldea berriro zatitu zen, eta bi lurralde berri sortu ziren: Betika eta Carthaginensis. Gainera, Afrikako iparraldeko lur zati bat gehitu zen Hispaniako probintziara; hori Mauretania Tingitana zen, gaur egungo Marokok okupatzen duena.\nHispania izena Bisigodoen Erresumaren garaian ere erabili zen. Geroago, musulmanek Iberiar penintsulako zati handi bat konkistatu zutenean, badirudi Hispania izena erabiltzen jarraitu zela lurralde kristauari erreferentzia egiteko. XIII. mendean dagoeneko, Espainia forma idatzita agertu zen; zehazki, Alfontso X.a Jakituna erregeak enkargatutako liburu batean. Konkista kristauak aurrera egiten zuen neurrian, hainbat erregek Espainiako printze izendatu zuten euren burua, beren erreinuei garrantzi handiagoa eman nahirik. Gaztela eta Aragoi elkartu ondoren, bi erreinu horietan Espainia izena erabiltzen hasi zen, bi lurraldeei modu bakarrarekin deitzeko.\nHispaniaren historia[aldatu | aldatu iturburu kodea]\nErromatarren aurreko herriak iberiar penintsulan\nIberiar penintsulako herri kolonizatzaileak\nIberiar Penintsulako erromatar konkista\nOrriaren azken aldaketa: 13 martxoa 2020, 19:11.


1vs1 Hinging Eszenarioak ustiatzen (Arsenal) | SSGak gurutzatu eta jolasteko modua | Futbol zeharkatze probak 15-Adlt | Futbol zeharkatzeko probak | Futbol Proba Teknikoak\nParent Category: Futbol Crossing zulatzeko 15-Adlt\nKategoria: Zeharkatu eta Wide Play SSGs\nDenbora: 30 min Posizioak: 2,3,7,11\nJokalariak: 14 Area: 40x50 yrds\nTalde bat entrenatzeko futbol akabera tekniketan.\nTalde bat entrenatzeko futbol zeharkaldia tekniketan.\nJokalarien en zabal aurkariei 1vs1 beat eta gurutze bat emateko gaitasuna garatzea.\n2 taldeekin lehiatu eta saiatu Debeku azpian futbol helburu hori akabera Jokalari gurutze bat lortuz behar lortuz.\nHelburua zutoinera areatik gurutze bat jarraitzen badu soilik zenbatzen.\nErdialdeko jokalariek ezin dute erdiko marraren gainetik joan. Beraz, 2vs2 jokatzen dute zelaiaren erdian.\nBaloia ez duen flank-jokalaria erdi-aktiboa da (gurutzeak bakarrik blokeatzen dituzte, ezin dute aurre egin).\nBaloia erdialdean sartu jokatu behar da zona bat sartu ahal izango da jokatu aurretik edo B. gutxieneko gaindituen kopuru bat erdiko area, eska al dezaket ere, behar izanez gero errealismo sortzeko.\nJokalari defendatzaileak gurutzea gurutzatzen badu, jabea mantendu ahal izango du.\nBaloian jarritako flank jokalariak bere taldekideekin konbinatu ahal izango ditu jolasean. Aldatu maiz maiz jokalariei.\nGK Yellow Eskuin Aurrelaria (RS) sartu banatzen.\nRS ondoren igarotzen dituzte Yellow eskuin laterala (RW) behar.\nHegaleko Red Right Back (RB) hartzen 1vs 1 batean.\nBehin RW espazioa gurutze bat jolastu aurrelaria bat erdialdean sartu dute entregatu ditu. Kasu honetan horia Ezker Aurrelaria (LS).\nLS helburua on bukatzen.\nErasotzailearen taldea puntuazio osoaren tamainan lortzen da.\n1vs1 gaitasuna eta konfiantza jokalariei (hau da, feints, sop hasten mugitzen, erritmoa, eta abar).\nGurutze eta gurutze motaren banaketa (hau da, behealdea, urruneko postua, postua, gidatua, eta abar).\nAurrera gurutzeetarako eskailera egokiekin espazioa sortzeko (hau da, postetik gertu, urruneko mezua, eta abar).\nFlank jokalariekin konbinazioak bilatzeko.\nBegiratu kontraerasoari eta baloia azkar ahalik eta azkarren.\nZutoinera area aurkari elkarri aurre egiteko eta jolasteko 1vs1 baldintzarik gabeko doakoak dira.\nBaimendu erdiko jokalariei erdi-lerroa zeharkatzea. Horrela defentsako jokalariek gurutzak aurrera egin eta eraso egin dezakete.\nBaimendu albo ahula zutoinera jokalari erasotzeko eta erdigunean sartzeko gurutzeak amaitzeko beste aldetik ere.\n7vs7 jokoa - 3 pts, eskuineko hegaletik ateratako gol bat lortzeko, 2 pts boloi / erdi boleiburu bat lortzeko. Beste gurutze eta helburu guztiak 1pt dira. Gola ere joko da, helburu bat hutsik dauden kanaletatik edo zelaitik edozein lekutatik sortutakoa bada ere.\nDiagrama 2. 2vs1 Flank Arloetan\nBaimendu bigarren erasotzaile bat RW aldeko eremuan sartzeko. Jokalari honek 1-2 eta gainjartzeak garatzen laguntzen du (ikus 2 diagrama).\n-20 03 2013-Hits: 40552 Zeharkatu eta Wide Play SSGs TonyDeers\n-29 07 2011-Hits: 33492 Zutoinera eta Crossing SSG en Darren Pitfield\n-23 01 2009-Hits: 22061 Zirkuitu akabera eta teknikoak - Maila 3 Darren Pitfield\nZonalde zabaletan gainkargak sortzeko eta zeharkatzeko eta amaitzeko egoerak bultzatzeko diseinatutako ariketa. Futbolean zeharkatu eta bukatzeko jarduerak alde bakarreko joko formatuan, erasoan jolasteko ...\n-14 12 2008-Hits: 38010 Zutoinera eta Crossing SSG en Darren Pitfield


Saint-Bénézet - Wikipedia, entziklopedia askea.\n43°59′36″N 4°08′09″E / 43.9933°N 4.1358°E / 43.9933; 4.135843°59′36″N 4°08′09″E / 43.9933°N 4.1358°E / 43.9933; 4.1358\nAigremont, Boucoiran-et-Nozières, Cassagnoles, Domessargues, Lédignan eta Maruéjols-lès-Gardon\n136 (%47.9) 138 (%48.6)\nSaint-Bénézet (frantsesez eta ofizialki: Saint-Bénézet) Okzitaniako udalerri bat da. Administratiboki Frantziako Gard departamenduan dago, Okzitania eskualdean. 2013an 281 biztanle zituen.\n2007an Saint-Bénézet udalerrian erroldatutako biztanleak 265 ziren. Familiak 95 ziren, horien artean 14 pertsona bakarrekoak ziren (7 bakarrik bizi ziren gizonak eta 7 bakarrik bizi ziren emakumeak), 37 seme-alabarik gabeko familiak ziren, 37 seme-alabak dituzten bikoteak ziren eta 7 seme-alabak dituzten guraso-bakarreko familiak ziren.\n2007an 120 etxebizitza zeuden, 100 familiaren etxebizitza nagusia ziren, 16 bigarren erresidentzia ziren eta 4 hutsik zeuden. 110 etxeak ziren eta 9 apartamentuak ziren. 100 etxebizitza nagusietatik 82 bere jabearen bizilekua ziren, 17 alokairuan okupaturik zeuden eta 1 doan lagata zegoen; 1ek gela bat zuen, 6 etxek bi zituzten, 13 etxek hiru zituzten, 27 etxek lau zituzten eta 53 etxek bost zituzten. 79 etxek euren parking plaza propioa zuten azpian. 38 etxetan ibilgailu bat zegoen eta 57 etxetan bat baino gehiago zituzten.\nSaint-Bénézet udalerriko biztanleria-piramidea 2009an .\n2007an lan egiteko adina zuten pertsonak 178 ziren, horien artean 135 aktiboak ziren eta 43 inaktiboak ziren. 135 pertsona aktiboetatik 117 lanean zeuden (66 gizon eta 51 emakume) eta 17 langabezian zeuden (7 gizon eta 10 emakume). 43 pertsona inaktiboetatik 16 erretiraturik zeuden, 15 ikasten zeuden eta 12 "bestelako inaktibo" gisa sailkaturik zeuden.\n2009an Saint-Bénézet udalerrian 94 unitate fiskal zeuden, 257 pertsonek osaturik. Pertsona bakoitzeko diru-sarrera fiskalaren mediana urteko 16.270 euro zen.\n2007an zeuden 12 komertzioetatik, 1 bestelako produktu industrialen fabrikazioko enpresa zen, 5 eraikuntza enpresak ziren, 2 ibilgailuen saltze eta konpontze enpresak ziren, 1 higiezinen enpresa zen, 2 zerbitzu enpresak ziren eta 1 administrazio publikoko enpresa zen.\n2000. urtean Saint-Bénézet udalerrian 11 nekazaritza-ustiategi zeuden, 374 hektarea erabiltzen.\nMaruéjols-lès-Gardon (1,6 km)\nLédignan (2,4 km)\nDomessargues (3,1 km)\nCassagnoles (3,4 km)\nBoucoiran-et-Nozières (3,8 km)\nMauressargues (3,9 km)\nOrriaren azken aldaketa: 1 urtarrila 2022, 05:26.


iparrizar / iparrosetiar\niparrorratz (orobat ipar orratz g.er. eta iparorratz g.er.) 1 iz iparraldea seinalatzen edo adierazten duen burdin atal imandu birakorra, hondoan haize-arrosa duen kutxatxo gehienetan kristaldun batean finkatzen dena.\nHistoriak irakasten digu iparrorratza aurkitu baino lehen lau aldiz saiatu zirela Afrikako itzulia egiten. Iñaki Iñurrieta «Legeen espirituaz II» - Montesquieu - 43. orr.\nIparrorratzak mundua zabaldu zuen, nolabait esateko. Iñaki Iñurrieta «Legeen espirituaz II» - Montesquieu - 59. orr.\nIparrorratzak unibertsoa ireki zuen; merkataritzak, aldiz, berori gizarteratu du. Andres Urrutia «Frantziako kode zibilaren lehen proiektua» - Jean di Portalis - 82. orr.\n"Iparrorratza ekarri dut", esan zuen Mikelek esploratzaile jarrera hartuz eta bere motxilatik kutxatxo bat atereaz. planoa eta iparrorratza hartuta, hor abiatu dira lurralde miresgarriaren bila. Bernardo Atxaga «Lekuak» - 143. orr.\nLetoizko iparrorratz txiki bat. Iñaki Mendiguren «Harry Potter eta sorgin harria» - J.K. Rowling - 15. orr.\nInprimeria, kanoi-bolbora eta iparrorratz magnetikoa. Koro Navarro «Ekonomiaren globalizazioa» - Jacques Adda - 15. orr.\nEz al zekizkien iparrorratzaren lau muturrak? galdetu zion. Anton Garikano «Farorantz» - Virginia Woolf - 165. orr.\n-Zuzenean iparraldera -esan zuen Ronek, aginte-koadroko iparrorratzari begira-. Iñaki Mendiguren «Harry Potter eta sekretuen ganbera» - J.K. Rowling - 63. orr.\nJuanek esnatu orduko esan zuen bezala, iparrorratzean North East twenty one norabidea aurkitu, eta hari jarraitzeko eskatu zigun. Bernardo Atxaga «Lekuak» - 170. orr.\nIman bat ipar orratz bati hurbildurik. Juan Garzia «Sistema periodikoa» - Primo Levi - 265. orr.\nMolekula batzuek dipolo elektriko bat daramate beren baitan, hots, ipar orratz ñimiñoak bezala jokatzen dute eremu elektriko batean. Juan Garzia «Sistema periodikoa» - Primo Levi - 82. orr.\nGauza ezezagunez betetako kaos honetan funtzionatzen ez dakien iparorratz ero bat da egia. Josu Zabaleta «Jakintzaren arbola» - Pio Baroja - 178. orr.\nGarai hartan, nabigatzaileak behartuta zeuden itsas bazterrari jarraitzera; horixe zen, nolabait esan, haien iparrorratza. Iñaki Iñurrieta «Legeen espirituaz II» - Montesquieu - 31. orr.\nPaperetatik irteteak, ordea, iparrorratzik gabeko marinel bihurtzen zuen askotan. Fernando Morillo «Ortzadarra sutan» - 15. orr.\n2 irud ik ipar 3.\nEz zuen beste gairik izan, ahotik jaurtitzen zituen hitzek beti norabide bera hartzen baitzuten, deabruaren azpi-jokoak eta jukutriak iparrorratz. Joan Mari Irigoien «Oilarraren promesa» - 39. orr.\nSusmoa bainuen aski nuela urrats bat haratago egitea, bihotzaren iparrorratzak markatzen zidan norabidean doi, zeru oskarbiko eguzki haiek guztiak neure egiteko... Joan Mari Irigoien «Ipuin batean bezala» - 140. orr.\nSEPIri iparrorratza eman diote: pribatizazioa. Berria - Ekonomia 2004-12-18\nGure iparrorratz magnetikoa prezioen egonkortasuna baino ez da. Herria\nHalako lan bat noraezeko iparrorratza da, nora ezean ez ibiltzeko. Berria - Harian 2005-05-04\nMartxoaren 7an galdu zuen iparrorratza, Racingen aurka Ronaldok min hartu zuenean, eta hiru txapelketako uretan ito egin da. Berria - Kirola 2004-04-13\nLiteraturaren gai klasiko eta betierekoak omen direnak dira liburu honetan ere ardatz, iparrorratz. Berria - Kultura 2004-01-24\nBeste eskuan, berriz, gaileta bat zeukan, iparrorratz-kutxaren ondoko apal batean kokatutako kafe kikaran busti berria. Lopez de Arana «Manhattan Transfer» - John Dos Passos - 183. orr.


Zelula bizidunen habia behar dute | Gizartea | Berria\nSARS-CoV-2 birusak kutsatutako zelulak. NIAID / EFE Tamaina handiagoan ikusi\nBirus batek balazta ipini dio XXI. gizaldiko mundu ustez buruaski eta neurrigabeari: hiru hilabeteren bueltan mundu osora hedatu du SARS-CoV-2 koronabirusak COVID-19 eritasuna. Horrek gogora ekarri du aski garrantzitsua dela mikroorganismo horien gaineko ikerkuntza. Oro har, birusei buruzko hainbat jakingarri gogora ekartzeak ere aparteko zentzua du egunotan. Horretarako solaskide egokia da EHU Euskal Herriko Unibertsitateko Immunologia, Mikrobiologia eta Parasitologia arloko irakasle Elixabete Arrese.\n«Mikroorganismo azelularrak dira, eta, ugaltzeko, zelula bizidun baten barruan egon behar dute». Horra birusen definizioa, Arreseren hitzetan. «Orain dela gutxira arte esaten zen organismo bizidunak ere ez zirela». Izan ere, birus bat edo birus multzo bat, esaterako, gainazal batean uzten badira, hortxe ahituko dira; zelula bizidun batean sartzea lortzen ez duten bitartean, ezingo dira ugaldu: «Beren bideragarritasuna galdu egingo dute. Izan ere, infektatutako zelularen makineria erabiltzen dute ugaritzeko». Bakterioekin alderatuta, horixe dute alderik agerikoena: haiek berez gauza dezakete bideragarritasun hori. Kasu honetan, COVID-19 eritasunarekin ezagun egin den birus motak badu ezaugarri berezi bat: koronabirus bat da. «Bilgarria duten birusak dira, esferikoak; 120 nanometro inguruko diametroa dute», esplikatu du Arresek. Azaldu du klase horretako birusak normalean «inguruko baldintzetara sentikorragoak» izaten direla: «Beren bideragarritasuna errazago galtzen dute». SARS-CoV-2 birusean, alde horretatik, aparteko berezitasunak ikusi dituzte, ordea. «Izan ere, ikusi da egun batzuk iraun dezakeela gainazaletan». Birusek «espezifikoki» kutsatu ohi dituzte hainbat bizidun mota. Espezie batetik bestera «salto» ere egin dezakete: uste da SARS-CoV-2 birusa saguzarretatik heldu dela gizakietara. «Izan ere, gu haien antzekoak gara: saguzarrak ere ugaztunak dira». Bidean bitartekari bat egon dela uste dute, pangolina, baina hura ere ugaztuna da.\nKLASE ASKOTAKOAK DAUDE\nBirus mota asko daude. Zerrenda luzea du Arresek: «Animaliak kutsatzen dituzten birusak, landareak kutsatzen dituzten birusak, bakterioak kutsatzen dituztenak...». Sailkatzeko, irizpide asko erabil daitezke: «Bilgarria duten, zein azido nukleiko mota duten... Birusaren formaren arabera era sailka daitezke».\nHEDATU EGITEN DIRA\nHedatzeko hainbat era dituzte birusek. COVID-19 gaitza eragiten duen birusa, esaterako, aurrez kutsatuta dagoen pertsona baten «transmisio zuzenaren» bidez zabal daiteke, edo birusaren arrastoak dituzten gainazalak eta objektuak ukituta. Adibidez, kutsatutako pertsona batek eztula egitean: «Hark eztula egin duen toki horretan birus asko egongo dira: kopuru handian». Horiek eskuekin ukitu eta gero aurpegira eramanda, esaterako, handia da kutsatze arriskua. Aerosolen bidez ere zabaltzen da usu birusa. «Gaixo batek eztul egiten du, eta norbaitek arnasten ditu tanta horiek». Listua ere transmisio bide bat da: «Musuak ematean, adibidez». Birusen unibertso zabalean, badira transmisio modu gehiago: gorotzak izaten dira zenbaitetan transmisiorako bide, edo sexu harremanak, edo odola, edo animalia zenbaitekin kontaktua izatea. Birusen beste transmisio mota bat izaten dira, halaber, eltxoak; zika, dengea eta hainbat gaitz ezagun, hain justu, horrelaxe hedatzen dira.\nBehin organismo batean sartuta, hura kutsatu egiten dute birusek, ez edonola: nolabait ere «programatuta» egoten dira zelula jakin batzuetara jotzeko. «COVID-19 eritasunaren kasuan, esaterako, batez ere albeoloetako zeluletara jotzen du: biriketara. Horra iristen direnean, ezarri egiten dira, eta kaltea eragiten dute». Hor hasten da eritasuna. Oraingo gaitz honetan argi geratzen ari da, hala ere, badirela eri asintomatikoak: birusa dute, baina sintomarik ez. «Baina, adi: birusa transmiti dezakete pertsona horiek ere». Ondo bidean, kutsatutako pertsonak sistema immunea aktibatuko du, eta birusa «neutralizatzera» egingo du. Badira, hala ere, gorputzean «latente» geratzen diren birus motak. Adibide bat ipini du Arresek, aski ezaguna: «Herpes birusa. Ezpainetan agertzen da; gero, askotan desagertu egiten da, eta estres egoeretan berriro agertzen da». COVID-19aren eta antzeko beste arnas aparatuko eritasunak-eta eragiten dituzten birusen artean, ordea, ez da horrelakorik izaten: «Eria sendatzen da, birusa desagertzen da, eta kito».\nBirus mota asko daude, baina gizakiei erasaten dietenak, behintzat, oro har, eritasun eragileak izaten dira. «Orain arte ezagutzen diren denak patogenoak dira», azaldu du Arresek. Ez beti maila berean, hala ere. COVID-19 gaitza horren adibide argia da; gogor oldartzen da zenbait eriren aurka, eta sintomarik ere ez die eragiten beste hainbati. Horrexek ekarri du, hein batean, haren zabalkunde bizkorra.\nBirusek berezko ezaugarria dute aldatu egin daitezkeela: «Mutatu egiten dute». Ez edonola: «Mutazio horrek arrakastatsua izan behar du». Alegia, onura ekarri behar dio birusari. Eta onura birusentzat zer den, horra: «Zelula asko kutsatzea; birusak zabaldu nahi du». Bideragarria izateko era bakarra horixe du, hain justu. COVID-19 eritasuna eragiten duen birusa RNA motakoa da, eta horrek esan nahi du tankera horretakoak ez direnak baino aiseago mutatzeko modua izaten duela: «Gaitasun handiagoa du». Gripearekin ere, esaterako, arazo handia izaten dira mutazioak; ondorioz, txertoekin asmatzea zaila da usu.\nZER IKERTUA BADA\nBadira ezagutu ere egiten ez diren birusak. «Ugariak dira; guk oraindik gutxi batzuk ezagutzen ditugu», onartu du Arresek. Bakterioen ondoan, gutxi ikertu dira. Gaitzagoak dira horiekin egindako ikerketak, laborategian birusak haztea zaila baita. «Aldiz, erraz hazten dira bakterio batzuk». Horregatik, bakterioak ezagunagoak dira, eta haien zenbait onura ezagunak dira jadanik. Birusen inguruan, ordea, ikerketa ia guztiek haien izaera «patogenoa» izan dute ardatz orain arte. «On hori ez dute oraindik aurkitu». Hala ere, Arresek nabarmendu du iragan hamarraldian ikerketarako eremu berri bat zabaldu dela, eta oinarri berriak jarriak direla mundu berriak aurkitzeko. Berriki ikertzen hasi dira, esate baterako, hainbat birus bakteriofagok, propio, onura dakartela hesteetara; baina ikerketa lerro horretan asko sakondu beharko dute oraindik. Hastapenetan daude, halaber, ingurumenean eragina duten hainbat birusek izadiaren hainbat prozesutan dituzten egitekoei buruzko ikerketak. Arresek uste du COVID-19ak ekarri dituen ondorio larriak bidea izan daitezkeela ikerketa hauspotzekoa; ikerkuntzaren aldeko inbertsio eta plan egokirik ezean, ordea, zaila izango da.\nAURRE EGIN DAKIEKE\nBirusak patogenoak nola diren, haien kontrako botikak garatzeak aparteko garrantzia izaten du. Arresek azaldu du birusek berezko dituzten ezaugarriei erreparatzen zaiela: «Horiek izango dira, hain zuzen ere, ituak». Badira «fusioa» eragoztea bilatzen duten botika klaseak ere: «Alegia, birusa zelulari lotzea saihesten dutenak». Interferona izaten da hirugarren bidea. «Birusen aurka gizakiok ekoitzi ohi dugu», esplikatu du Arresek. Interferon «birkonbinatua» egiten dute laborategietan, eta birusen «ugaritzea inhibitzeko» erabiltzen da. Hain justu, hainbat eritasun tratatzeko bidea izaten da gaur egun. «Eta probatzen ari dira koronabirusaren kontra ere erabiltzea».


Irekia Eusko Jaurlaritza - Gobierno Vasco :: Eskualdeen Munduko Foroa inauguratu du Lehendakariak Gasteizen\nEskualdeen Munduko Foroa inauguratu du…\n\nEskualdeen Munduko Foroa inauguratu du Lehendakariak Gasteizen Iturria: Irekia\n\n\n\n\n\n\n\n\n\n\nOrain dela hamar urte adostutako konpromiso fundazionaletan berretsi da, eta mundu global honetan eskualdeen ahotsa entzunaraztea da horietako bat\nEskualdeen Munduko Foroa inauguratu du Iñigo Urkullu Lehendakariak, gaur eta bihar Gasteizko Europa jauregian izango dena Eskualde Batuen Erakundearen (ORU Fogar) urteko batzarraren esparruan. Erakunde honen hamargarren urteurrena denean bere helburuen artean dago bitarteko gobernuen ahotsa nazioartean entzunaraztea eta garapen orekatuaren eta lurralde-kohesioaren politika global bat bultzatzea. Hala, Lehendakariak aukera izan du topaketa honetan Euskadiren nazioarteko bokazioa eta konpromisoa aldarrikatzeko.\nForo honetan Europako, Asiako, Afrikako eta Amerikako estatu azpiko gobernuetako ehun ordezkari baino gehiago bilduko dira egunotan, eskualdeetako elkarteez gain. Gaur goizean izan den inaugurazioan, Lehendakariaz gain parte hartu dute Eusko Jaurlaritzako Kanpo Ekintzetarako idazkari Marian Elorzak, ORU Fogar erakundeko lehendakari eta, aldi berean, Rabat-Zalé-Zemour eskualdeko lehendakari Abdessamad Sekkalek, ORU Fogar-eko bigarren lehendakariorde Leyre Madariagak, eta bertako idazkari nagusi Carlos Llorensek.\nUrte hauetan guztietan foroak egindako lana aztertzeko, Marseillako bere deklarazio fundazionalean bildu ziren helburuak berresteko eta etorkizunari begira jartuteko ardatz berriak azaltzeko ere balio izango du hamargarren urteurren honek. Egunotan Gasteizen izango diren eztabaidetatik eratorritako azken ondorioak ORU Fogar-en estrategiarentzako oinarria izango dira datozen urteetarako.\nLehendakaria pozik agertu da hamar urte hauetan egindako bidearekin eta “aurrera egiten jarraitzeko” ilusioa adierazi du. Gainera, konpromiso fundazionalak ere nabarmendu ditu, horien artean globalizazioan eskualdeen ahotsa entzunaraztea, estatukoak ez diren mailak barnean hartuko dituzten gobernantza estrategikoko arauak antolatzea eta parte hartzen duten eskualdeen arteko elkarlana bultzatzea. “Guztiok dakigu elkarrekin lanean jarraitu behar dugula gero eta irekiagoa eta globalagoa den mundu honetan gure zereginaren garrantzia nabarmentzeko”, gaineratu du.\nHala, Lehendakariak aukera izan du topaketa honetan Euskadiren nazioarteko bokazioa eta konpromisoa aldarrikatzeko. Gogorarazi duenez, berariazko presentzia du Euskadik munduko 76 herrialdetan, nazioarteko 75 saretan parte hartzen du eta nazioarteko 7 bazkide estrategiko ditu. Gainera, Eusko Jaurlaritza une honetan aurrera eramaten ari den jardueren artean, hauek nabarmendu ditu: Basque Country 2020 Euskal Estrategia eguneratzea, “Euskal ikuspegia Europar Batasunaren etorkizunari buruz” dokumentua lantzea eta Nazio Batuen Agenda 2030eko Garapen Iraunkorraren 17 helburuak gauzatzea.\nintervencion_lehendakari_fo... behera kargatu (10 MB)\nlehendakaria_bidea_betiko_b... behera kargatu (500 KB)\nlehendakaria_konpromisoak_e... behera kargatu (400 KB)\nlehendakaria_bidea_betiko_b... 3 MB\nlehendakaria_konpromisoak_e... 2 MB\nLehendakariak baieztatu du Euskadi energia berriztagarrien alorrean munduko lehen hamar herrialdeen artean izango dela 2020an


Euskararen normalkuntza aspaldian abiatu bazen ere, sarri askotan prozesu horren baitako barne mekanismoez ondo jabetu gabe jokatzen da, soziolinguistikazko ezagutza sakonaren falta dela medio. Horregatik, euskararen normalkuntzan behar-beharrezkoa da ezagutza kualifikatuagoa eta sistematikoagoa izatea, eta premia horri aurre egiteko antolatu da hizkuntza plangintza ikastaro hau.\nHIZNET ikastaroak, aurrez-aurreko irakaskuntzaren eta irakaskuntza birtualaren abantailak uztartuta, diseinu malguari eusten dio. Malgutasun horren haritik, ikastaroak iraupen nahiz edukien aldetik aniztasun handia eskaintzen du, horrekin soziolinguistika gaietako balizko ikasle mota ezberdinei eta beren premiei aurre egiteko asmoz.\nIkasketak burutu eta gero, formazio egokia ez ezik, balio akademiko ezberdineko ziurtagiriak ere lor daitezke.


Altsasuko gazteen abokatua\nJokin Unamuno eta Ainara Urkijoren abokatu Amaia Izkok adierazi du itxaropen apur bat ireki zaiela, ondoriorik ezin duela eduki badakiten arren.Euren familiek "gertatu zaiena beste inori ez gertatzeko eta gizartean ondo ulertzeko" egindako borrokaren emaitza izan dela nabarmendu du.\nAltsasuko gazteen agerraldi bat. Argazkia: EFE\nAltsasuko gazteek epaiketa justua izan ote zuten aztertuko du Giza Eskubideen Europako Auzitegiak. Epaiketa justu baterako eskubidearen urraketa salatuz jo zuten euren abokatuek Estrasburgora, eta Jokin Unamunoren eta Ainara Urkijoren abokatu Amaia Izkok "Goizak Gaur" albistegian nabarmendu duenez, "atzo jasotako jakinarazpenak ateak zabaldu dizkigu salatu ditugun irregulartasun eta eskubide urraketa guztiak auzitegiak azter ditzan", eta lehen galbahea baino ez den arren, baikortasunez hartu dutela esan du, kasu askori ixten baitzaie atea lehen izapide horretan. Edonola ere, horrek ez duela auzitegiaren ikuspuntua zein izango den erakusten azpimarratu nahi izan du, eta zerbait gehiago adierazi arte itxaron beharra dagoela.\nProzesua luzea izango dela badakite, eta ondorio handirik ez luke izango Altsasuko gazteentzat, kartzela urteak beteta dituztelako. Hala ere, Amaia Izkoren arabera, horrek baieztatuko luke prozedura bidegabea izan zela. "Garrantzitsua izango litzateke ikusteko Auzitegi Nazionala tribunal ez-ohikoa eta ez-inpartziala dela erakusteko", adierazi du. Izan ere, abokatuek aurkeztutako helegiteen puntu nagusiak dira epaimahaia ez zela inpartziala izan eta zigorrak ez zirela proportzionaltasunez ezarri.\nItxaropen apur bat ireki zaiela baieztatu du abokatuak, euren familiek gertatutako guztia salatzeko, gizartean ulertzeko eta beste inori horrelakorik berriz ez gertatzeko egindako borrokaren emaitza dela uste baitute. "Estrasburgon itxaropen txiki bat dute jarrita eta jakinarazpen honek elikatzen du hori; baina errealistak izan behar dugu eta argi izan behar dugu zailtasunak izan daitezkeela".\nProzedura martxan jarri denez, Izkok azaldu du Estrasburgok orain Espainiako Gobernuari informazioa eskatu beharko liokeela (Estatu espainiarra baita demandatzen dena), eurek planteatutako irregulartasun eta urraketa guztien inguruan, eta abokatuei ere bidea eman beharko liekeela euren alegazioak aurkezteko.


Mendiko lasaitasunaren bila – Ostadar SKT\nMendiko lasaitasunaren bila\nPandemia garai horien ondorioetako bat da mendira aire librearen bila joan den jende berri kopurua. Mendizale berri asko dago, alde guztietan jendea dagoela entzuten da, ez dago libratzen den gailurrik. Hala ere, urrutira joan gabe, tontor ugari ditugu, oharkabean pasatzen direnak, urte osoan zehar ezezagunak eta ia ahaztuak, oso gutxitan bisitatzen direnak. Horrelako tontor baten bila abiatu ginen duela aste batzuk, lasaitasunaren bila. AÑARBEn egin genuen martxa, bakardadea ziurtatuta zegoen.\nGailur txikiak une handietarako.\nITZULIAKO PORRA PREST!


Tolosa — Bertsolari Txapelketa Nagusia 2013\nIñigo Mantzizidor 'Mantxi' 122.50 129.00 131.00 142.00 143.00 667.50\nIñigo Mantzizidor 'Mantxi' , Igor Elortza 8ko nagusia\nEtxahun Lekue , Jexux Mari Irazu 8ko nagusia\nUnai Iturriaga , Amaia Agirre 8ko nagusia\nLagunak dira, Unai eta Amaia. Orain arte konforme bizi izan dira euren itxurarekin. Adinean gora doazela eta, beraien gorputzekin deseroso sentitzen hasiak dira.\nIgor Elortza , Etxahun Lekue 8ko txikia\nAmaia Agirre , Iñigo Mantzizidor 'Mantxi' 8ko txikia\nAmaiak eta Mantxik gaur dute lehenengo hitzordua. Mantxik, lehen muxua ematearekin batera, "maite zaitut" esan dio Amaiari.\nJexux Mari Irazu , Unai Iturriaga 8ko txikia\nMuseotan badugu / aukera anitza!\nArtea ulertzea / ez da hain erraza\nArtista hildakoan / balioa gora\nEhizera joaten da / makina bat lagun\nEskopeta hartuta / autoa mendira\nUne ederrena da / hamaiketakoa\nKrisian gaude baina / ondo bizi gara\nPasatu omen dugu / jada okerrena\nHobeto bizi ginen / orain hogei urte\nIñigo Mantzizidor 'Mantxi' , Jexux Mari Irazu Sei puntuko motza\nIgor Elortza , Unai Iturriaga Sei puntuko motza\nEtxahun Lekue , Amaia Agirre Sei puntuko motza\nMantxi, pasilloko edo korridoreko argia itzalita lokartzeak beldurra ematen dizu.\nUnai, pasilloko edo korridoreko argia itzalita lokartzeak beldurra ematen dizu.\nAmaia, pasilloko edo korridoreko argia itzalita lokartzeak beldurra ematen dizu.


Abaroa berria eta aurrekontua ikusgai bihar erretiratuen elkarteko batzarrean - Arrasate - Goiena.eus\nAbaroa berria eta aurrekontua ikusgai bihar erretiratuen elkarteko batzarrean\nJon Berezibar 2008-03-27 16:24\nBihar egingo dute Abaroa erretiratuen elkartekoek 17:00etan eta bertan aurtengo aurrekontua aurkeztuko diete bazkideei. Beste gaien artean Abaroa berriaren proiektua ere ikusgai izango dute erretiratuek. Horrez gain, elkartetik bertatik jakinarazi gura dute oraindik ere Salourako bidaiarako lekuak badaudela.\nHiru dira Abaroa elkartetik zabaldu gura dituzten oharrak. Batetik, jakinarazi dute bihar, egubakoitza urteko batzar orokorra egingo dutela. Hitzordua da 17:00etan, elkarteko jolas aretoan. Halakoetan ohi denez, iazko jardunaren gaineko balantzea egingo dute, ekitaldien eta kontu ekonomikoen gainekoa, besteak beste.\nHorrez gainera, aurtengo jardunera begira ipini eta 2008rako aurrekontua aurkeztuko diete Abaroako bazkideei. Eta gai zerrendan aurreikusitako gaien artean, bestelakoen artean, Abaroa erretiratu elkartearen leku aldaketa berbagai izango dute. Gogoan izango duzuenez, Abaroa berria egitea onartuta eta proiektua eginda dauka Arrasateko Udalak. Bada horixe izango da biharko batzarrean landuko duten beste gaietako bat.\nHori biharko batzarrari dagokiona baina beste bi jakinarazpen ere egin dituzte Abaroatik. Batetik, jakinarazi dute apirilaren 25era zabaldu dutela bazkidetza kuotak ordaintzeko epea. Gogora ekarri dute beharrezkoa dela kuota hori ordaintzea Abaroak antolatzen dituen edozein aktibitatetan parte hartzeko.\nBestetik, jakinarazi dute maiatzean Saloura joateko plazak hartuta dituztenak pasa daitezkeela Abaroako bulegoetatik bidaia horren azken ordainketa egiteko. Eta abisatu dute norbaitek Saloura joateko interesa balu, oraindik plaza libreak geratzen direla.


Bideak energiaren negozioari - Nafarroako Hitza Bideak energiaren negozioari – Nafarroako Hitza\nBideak energiaren negozioari\n2016, uztailak 29 Albisteak, Gizartea, nafarroa 1011\nBat egin behar dugu inolako zentzurik ez duten proiektuon aurka; bideak zabaldu nahi dizkiote negozioari”. Horixe nabarmendu du Sustrai Erakuntza fundazioko Martin Zelaiak, energiaren esparruko egitasmo handiei buruz. Baionan izan ziren fundazioko kideak hilaren 15, 16 eta 17an, han egindako Behar Gabeko Proiektu Erraldoi eta Inposatuen Kontrako Foroan. Megaproiektu Energetikoei Erantzuteko Elkarrenganako Laguntza Sareko kide gisa parte hartu zuen Sustrai Erakuntzak, energiaren arloko proiektu erraldoiek kalte eginiko Aragoiko (Espainia) eta Kataluniako bertze hamaika talderekin batera.\n“Pirinioetako hegoaldeko taldeak gaude sarean, batez ere; foroan harremanak egin nahi izan ditugu beste aldekoak ere batzeko; urratsak egin ditugu, eta pozik gaude”, azaldu du Zelaiak. Sarea iazko udazkenean sortu zuten, Katalunian eta Aragoin energiarekin lotutako hainbat proiekturen berri jasotzeko bira egin eta gero. Euskal Herrian ere badira gisako egitasmoak, eta haien inguruan ohartarazi nahi izan dituzte herritarrak Sustrai Erakuntza fundazioko kideek. Azken aldian mahai gainean jarri dituzten bertze bi proiektu salatu nahi izan ditu erakunde horrek, orain, bereziki: “Bat, Bizkaia eta Akitania artean ur azpiko kable bat jartzeko; eta bigarrena, berriz, Iruñerriaren eta Landen (Frantzia) artean goi tentsioko linea egiteko”.\nAutopista elektriko horrek Pirinioak zeharkatuko lituzke: “Oraindik informazio askorik ez dago egitasmo horri buruz; marra bat marraztu dute mapan, eta proiektuak, antza, Orreaga ukituko luke; edozein kasutan, Pirinioak zeharkatuko lituzke”, salatu du Zelaiak. Asmoa, edozein modutan, argindarra Frantziara eramatea litzateke. “Deikaztelu eta Ezkio-Itsaso [Gipuzkoa] artean egin nahi dutenak ere, azken finean, helburu bera du”, erantsi du Sustrai Erakuntza fundazioko kideak. Horregatik, bi proiektuon aurka egin du fundazioak. “Ez dute inolako zentzurik, ez dira beharrezkoak, eta kalte handiak eraginen lituzkete “.\nDeikaztelu eta Ezkio-Itsaso arteko proiektua da, oraingoz, urrats gehien egin duena. Uda honetan, hain zuzen ere, lanak hasi dituzte Sakanako goi tentsioko dorreetan. “Mantentze lanak dira, egun dauden lineen gaitasuna hobetzeko; proiektuak zehazten du hori egin behar dela goi tentsioko linea berria eraikitzen hasi aurretik”. Uda amaituta bukatuko dituzte lan horiek, antza. “Ondorioz, uste dugu udazken-neguan onar dezatela proiektua, lanak datorren urtean hasi ahal izateko”, azaldu du Zelaiak.\nOnartu gabeko proiektua\nHainbat urte joan dira martxan jarri zutela, baina Sustrai Erakuntza fundazioko kideak nabarmendu bezala, onartu gabeko proiektua da, oraindik ere, Deikaztelu eta Ezkio-Itsaso arteko goi tentsioko lineari buruzkoa. Espainiako Gobernuak 2011. urtean jarri zuen martxan ingurumenean eraginen lukeen kalteari buruzko azterketa egiteko prozesua. Behin betiko bidea erabaki eta gero, 2013. urteko udan alegazioak aurkezteko epea zabaldu zuen Espainiako Gobernuak. Nafarroatik eta Gipuzkoatik, hain zuzen ere, 13.000 baino gehiago aurkeztu zituzten. Hamaika udaletxek egin dute bat goi tentsioko linearen aurkako plataforman, eta haren bidez aurkeztu zituzten alegazio horiek guztiak, duela hiru urte.\nPlataformako kideek ez dute amore eman. Taldean dira proiektuak kalte eginiko hamaika udal. Nafarroako eta Gipuzkoako 30 udalek baino gehiagok eskatu zuten maiatzean, hain zuzen ere, bertan behera uzteko egitasmo hori. Nafarroako 27 herriri eraginen lieke; eta 127 kilometroko bidean, 85 metro bitarteko 247 dorre eraikitzea ekarriko luke proiektuak, bertzeak bertze. Egitasmoaren hastapenetan, 174 alkatek eskatu zioten Espainiako Industria Ministerioari proiektua bazter uzteko.\nAurrera jarraitu zuen ministerioak, ordea, baina goi tentsioko lineari aurkeztutako 13.000 alegazio horiek ez dute erantzunik jaso, oraindik ere. “Ez dute proiektua onartzeko eta gauzatzen hasteko prozesua amaitu”, nabarmendu du Martin Zelaiak. Hiru urte pasatu dira alegazioak aurkeztu zituztenetik. “Bi urteko epea dago, ordea, gisako proiektuak onartu eta martxan jartzeko; kasu honetan, beraz, epe hori ez da bete”. Hori dela eta, hain zuzen ere, kontu hori baliatuz proiektuaren aurka egiteko modua aztertzen ari da Sustrai Erakuntza fundazioa. “Proiektua oso modu ilunean ari dira garatzen; ez dago batere argi”, erran du Zelaiak. Aipatu du, adibidez, proiektutik kendu omen dutela Deikaztelun azpiestazio bat egiteko asmoa. “Nafarroako Gobernuak egindako energia planaren zirriborroan, berriz, agertu egiten da. Azpiestazioa egin edo ez, linea herritik pasatuko da”, azaldu du.\nBertze auzi bat jarri du Sustrai Erakuntzak mahai gainean, proiektuaren kontra: Urbasa eta Andia eta Aralarko kontserbazio bereziko eremuei eragiten diela bideak, hain zuzen ere. Nafarroako Gobernuak proiektua moldatzeko eskatu dio Espainiako Gobernuari, hori dela eta. Ingurumen Departamentuko Bioaniztasun Zerbitzutik azaldu dutenez, egungo bideak ugatzari, miru gorriari, okil ertainari eta okil beltzari eraginen lieke; eta kalte eginen lieke, halaber, baso-igel jauzkariari eta kiropteroei.\nKalte horien berri eman zion Nafarroako Gobernuak Espainiakoari, joan den apirilean, bidalitako txosten batean. Agiri berean bidea aldatzeko proposamen bat egin zion Ingurumen Departamentuak: “Proiektuak kalteak eragiteko arriskua nabarmen gutxituko litzateke egungo 220 kilowatteko linea baliatuko balute eremu horretan”, azaldu dute Bioaniztasun Zerbitzutik. Horrekin batera, hegaztiei kalte egiteko arriskua gutxitzeko dorre elektrikoetan neurriak hartzeko eskatu zuen Nafarroako Gobernuak, apirilean egindako txosten horretan.\nEspainiako Gobernuak ekainean erantzun zien Nafarroako agintariei. “Jakin nahi dute ea proiektuak bat egiten duen legeak aurreikusten dituen salbuespenekin”, azaldu dute Ingurumen Departamentutik. “Aztertzen ari gara, erantzun ahal izateko”, erantsi dute. Ingurumen Departamentuko kideek ez dute uste proiektua aldatuko dutenik: “Red Electricak ez du egungo 220 kilowatteko bidea erabili nahi, ordezkatzea egitean hornidura arazoak izan daitezkeela uste duelako. Ingurumenaren ikuspuntutik anitzez ere egokiagoa litzateke, ordea”, onartu du Nafarroako Gobernuak.\nDeikaztelu eta Ezkio-Itsaso arteko goi tentsioko linearen helburu bakarra argindarra Frantziara eramatea dela berretsi du Zelaiak, eta, ondorioz, ez dela beharrezkoa. “Kontsumitzen dugunaren bikoitza ekoizteko gai gara; gisa honetako proiektuen atzean negozioa baino ez dago. Tokian tokiko argindarra produzitzea eta kontsumitzea bilatu behar dugu”. Europak Iruñerritik Landetara bultzatu nahi duen bertze proiektuak ere negozioarekin lotutako xede bera duela gaineratu du Zelaiak.\nEuropako Batzordeak, 2014. urtean, estatu kideei eskatu zien lortu behar zutela, gutxienez, produkzio elektrikorako instalatutako kapazitatearen %10eko interkonexioa. Iazko azaroan, helburu horrekin lotuta, Iruñea eta Landetako Cantegrit hiriaren arteko linea egiteko proiektua aurkeztu zuen Europako Batzordeak. Asmoa da 2023. urterako martxan jartzea. Red Electrica eta Frantziako RTE etxeek sustatu dute proiektua.\nOraingoz, xehetasun handirik ez dago egitasmo horri buruz, halere. Horixe erran du Sustrai Erakuntza fundazioko kideak. Kezkatzeko arrazoiak badirela argi du, ordea. Orreagatik edo Pirinioetako bertze herriren batetik pasatzen bada ere, proiektuak balio handiko eremu bati kalte eginen liokeela salatu du Zelaiak. “Eta asmo bakarra argindarrarekin negozioa egitea da”, berretsi egin du. %10eko interkonexioak lortzeko proposamenari buruz, Zelaiak zehaztu du ez dela gauza bera ekoizten ahal denaren edo kontsumitzen denaren %10a. “Kontsumitzen dugunaren %10a bada, egina dago ja; eta ez dugu gehiago behar”.\nGoi tentsioko linea hori egiteko asmoa Castejongo zentral termikoekin lotu du Sustrai Erakuntzako kideak, bertzalde. Izan ere, Castejondik Muru Artederretara iristen da, egun, 400 kilowatteko linea bat. “Muru Artederretatik aterako litzateke, hain zuzen, Frantziara egin nahi duten hori. Linea hori egiten badute ziur gara Castejongo zentralak orain baino gehiago erabiliko dituztela”. 2015. urteko datuen arabera, Castejongo zentralen kapazitatearen %10 baino ez zuten erabili.\nProiektuen gainetik, ereduari buruz gogoeta egiteko beharra nabarmendu du Sustrai Erakuntza fundazioak, behin eta berriz. Energiaren esparruan ere bai. Nafarroako Gobernuak 2030era begirako energia planaren zirriborroa prestatu du jada. Iruñea eta Landen arteko goi tentsioko lineari buruzko proiektua zehazki aipatzen ez bada ere, Europako Batzordetik %10eko interkonexioak lortzeko egindako eskaeraren berri jasotzen du. Zirriborroak, zehazki, Espainiako Gobernuak prestatutako 2015-2020rako Argindarraren Garraiorako Sarea Garatzeko Plana ekarri du gogora, hor aipatzen baitzen jada interkonexiak bultzatzeko beharra.\nOro har, Sustrai Erakuntzako kide Martin Zelaiak erran du energiaren inguruko plana ez dela txarra. “Sumatzen da aldaketa bat aurreko gobernuek zehaztutako ildoekin alderatuta”. Energia berriztagarrien aldeko apustu sendoa egiten duela erran du Zelaiak, adibidez. Bertze hainbat auzitan, ordea, UPNko agintarien “joera berberak” sumatzen ditu Sustrai Erakuntza fundazioko kideak. Bi adibide jarri ditu mahai gainean hori azaltzeko: batetik, auto elektrikoaren alde egiten duela planak. “Hau da, ibilgailu pribatuaren alde. Guk argi dugu mugikortasunaren arloan garraio publikoaren alde egin behar dugula”, erran du Zelaiak. Trena iruditzen zaio Sustrai Erakuntza fundazioari garraiobide egoki bat.\nBertzetik, bigarren adibidetzat, gobernuaren AHTaren aldeko apustua aipatu du Zelaiak. “Gobernuak AHTaren aldeko apustua baino ez du egiten. Eraikinak berritzeko beharra nabarmentzen du, energia aurrezteko; ohiko trenaren alde egin beharrean, ordea, AHTaren alde egiten du, horrek sekulako energia kontsumoa ekartzen duela kontuan hartu gabe”, salatu du Zelaiak.\nZirriborroa ongi aztertzeko eta zuzenketak prestatzeko bidean dira Sustrai Erakuntza fundazioko kideak. Finean, energiaren auziak ingurumenarekin lotutako hamaika auzirekin zer ikustekoa baduelako. Goi tentsioko lineak egiteko proiektuekin ere bai, noski. Nafarroa ukitzen duten proiektuen aurka lan egiteko beharra berretsi du Martin Zelaiak. “Gisako gainerako egitasmoen aurka ere bai”. Elkarlanean. Sarean.\n« Lapurrek gustuko dute udako sasoia\n“Pintzela hartzen ez dudanean ere, beti ari naiz margotzen” »


Moketa bat jartzeko aholkuak | Consumer\nMoketa bat jartzeko aholkuak\nEhun-materialak eta lurzoru-motak finkatzen dute finkatzeko modua, itsasgarria, zerrenda itsaskorrak edo arpillera erabiliz.\nIrudia: Danilo Vitoriano\nHainbat moketa mota daude: akrilikoak, azalekoak, begetalak… Merkatuan artile tradizionalaren ordezko ehun berriak daude, eta forma eta kolore berriak sartu dituzte. Zikinkeriari hobeto erantzuten dioten eta hautsa metatzea saihesten duten proposamenak dira. Tradizioz alfonbra mota horien kontra jokatu izan duen faktorea. Kokapenari dagokionez, ehun-materialaren eta lurzoru-motaren araberakoa da, baina moketak aurki daitezke, hau da, lurzoruaren gainean jartzen diren moketak (gela txikientzat pentsatuak) edo neurri handiagoko beste batzuk, lurrazalari itsatsita joan behar dutenak irristatu eta erori ez daitezen.\nMoketak, alfonbrek bezala, oinetako erosoagoa egiten du, erorketak moteltzen ditu, beroa mantentzen laguntzen du eta etxebizitza akustikoki isolatzen du. Hala ere, hautsa metatzeko iturri ere bihur daiteke, eta alergia-arazoak sor ditzake, material egokia aukeratzen ez bada. Finkatzeko modua ere zehazten duen ezaugarria.\nMoketa bat jartzeko hainbat sistema daude, ehun-materialaren eta lurzoru motaren arabera. Oro har, atzeko aldea latexezkoa edo aparrezkoa bada, gainazal mota horretarako berariazko itsasgarria erabil daiteke; moketa flotatzailea bada (edo gela ez bada handiegia), berriz, bi aldeko zerrenda itsaskorren gainean jartzen da. Beste aukera bat da lurraren eta moketaren artean estopa- edo apar-arpillera bat erabiltzea, tarteko geruza horri baraila batzuekin lotzen zaiona. Aukera hori bereziki praktikoa da lurzorua irregularra edo zurezkoa denean.\nNolanahi ere, lurzoruak ez du hautsik edo kola hondar zaharrik izan behar. Halaber, hezetasun-arrastorik badago, fokua aurkitu behar da, matxuraren bat izan dezakeen jakiteko. Zurezko edo zeramikazko lurzoruen kasuan, ziurtatu behar da taula eta baldosa guztiak behar bezala lotuta daudela.\nAtzeko aldea latexezkoa edo aparrezkoa bada, itsasgarria erabil daiteke; moketa flotatzailea bada, berriz, bi aldeko zerrenda itsasgarrien gainean jartzen da.\nJartzeari dagokionez, hobe da soberako moketa gelaren alde bakoitzean uztea, lurzoru guztia estalita geratzen dela ziurtatzeko. Ondoren, nahikoa izango da moketa moztea -ebakitzaile berezi batekin edo kubotika-, haren neurriak gainazalekoen arabera doitzeko. Batzuetan, beharrezkoa izan daiteke ateen behealdea eskuilatzea, irekitzean eta ixtean marruskadurarik ez eragiteko.\nBestalde, moketa, dekorazio-papera bezala, hainbat zabaleratako biribilki edo xafletan saltzen da, eta, beraz, komeni da gela ondo neurtzea forratu baino lehen eta gelaren neurrietara hobekien egokitzen den moketa-zabalera erosi aurretik. Moketa eskailera batean jartzen denean, zabalerak mailak erabat estali behar ditu, estropezurik gerta ez dadin. Gainera, alfonbra segurtatzeko, barra finkatzaile batzuk erabil daitezke, maila baten eta hurrengoaren arteko elkargunean jartzeko.\nEtxean moketa bat jarri aurretik, komeni da zer material dauden jakitea eta zein diren egokienak instalatuko den gelarako. Adibidez, maiz pasatzen diren lekuetan zuntz gehiago dituen moketa erresistente bat jartzea komeni da, zikinkeria ondo jasaten duelako eta hautsa hobeto atxikitzen duelako.\nMaiz pasatzen den lekuetan, zuntz kopuru handiagoko moketa erresistentea jartzea komeni da.\nMaterialei dagokienez, konposizio sintetikoak daude (akrilikoa, polipropilenoa, poliamida), azal naturalekoak, zurezkoak, paperezkoak eta landarezkoak (jutea, sigatza, kokoa, algak). Komunean jartzeko moketa bereziak ere badaude. Erorketak saihesteko oinarri plastifikatu irristagaitza dute.\nPropietate horiek bermatzeko, alfonbrak eta moketak saiakuntza batzuen bidez egiten dira. Valentziako Ehungintza Institutu Teknologikoak egiten dituen orokorrenek hauek aztertzen dituzte, besteak beste: ilea erauzteko erresistentzia, karga estatiko bat aplikatu ondorengo lodiera-galera, guztizko lodiera eta ilearena, eta urradurarekiko erresistentzia.\nKontserbazioa eta garbiketa\nMoketen osaeran erabiltzen diren materialen kalitatea funtsezkoa da haiek kontserbatzeko. Horrez gain, komeni da ehuna masailen kontrako tratamendu batekin tratatzea eta elaborazio-prozesuaren urrats guztiak errespetatzea. Era berean, alergiarik ez izateko, funtsezkoa da moketa garbitzea eta mantentzea. Alfonbra, moketa, estaldura eta antzeko industria eta osagarrien fabrikatzaileen Batasun Nazionalak (UNIFAM) gomendatzen du ehun horiek lehenengo egunetan askatzen duten ilea egunero erratz leun batekin kentzea. Orbana gertatzen bada:\nOrbana ez lehortzea eta, solidoa bada, arraspatu eta marruskatzea, desagertu arte.\nGarbitzeko produkturen bat erabiltzen bada, gutxi ikusten den izkina batean probatu, moketak kalterik egiten duen egiaztatzeko.\nEman ur epela belaki batekin, lehortu ondo eta eskuilatu leunki zikindutako eremua.\nAzkenik, latexezko bizkarraldea edo gomazko xafla duten alfonbrak ez dira disolbatzaileekin tratatu behar, orban txikiak eta azalekoak sortzen direnean izan ezik.\nalfonbrak lurzoru material textil-eu modo de fijación-eu moqueta-eu


Ongi etorri Cat En - Cat online erregistroa gabe dohainik - BIDEO-TXATA Cafe Datazio online\nChat-En hau da, komunitate birtual zaharrena Frantzian\nAbian jarri, hau free chat gune esker, milaka pertsona berriketan online, trukeak dira denbora ona erabiltzaile-errespetatzen erromantikoa topaketa bidez gizarte-topaketak, auto-laguntza, galdetegiak eta beste online jokoakEdozein unetan on Chat-En egin dezakezu berriketan baino gehiago bat mila gizon eta emakumeen Frantzia osoko eta frantses-hiztun herrialdeetan. Online chat gertatzen txat gelak adin-taldeak (hamar, hogei, hogeita hamar, berrogei, berrogeita hamar), gaia (topaketak, sexua, ordenagailua, linux, free, Freebox, musika, bideo-jokoak, quizz, motus, scrabble, eta terminalak, android, webcam.), eskualdearen arabera (Paris, Lyon, Marseilla, Lille, Polita, Tolosa, Bordele, Estrasburgon, Ipar, ekialde, mendebalde, hego, zentroa, Poitou Charentes.), herrialdearen arabera (Belgika, Suitza, Aljeria, Maroko, Tunisia). The azokak aukera emango chat berehala, doakoa eta aurretiko izen-ematea gabe asko ezezagunak. Nahi baduzu, joan gehiago nahi izanez gero, hasi ahal izango duzu elkarrizketa pribatu bat.\nBakarrik murrizketak da, denek errespetatu eta espazio elkarrizketa.\nBaina hori aukerakoa da, ezer ez da derrigorrezkoa\nChat da errazena eta azkarrago erantzuteko eta chat bizi milaka erabiltzaile. Topaketa, lagunarteko edo erromantikoa, Katu-fré guztiak betetzen zure beharretara. Free eta erabiltzeko erraza, aurkitu ahal izango duzu kopuru handi bat singles konektatuta, haiekin berriketan, beren profila ikusi edo bidali mezu bat. Ez da iruzurra, konektatu duzu txat besterik gabe, idatzi ezizen bat eta konektatu. Da erabat doan eta izen-ematea gabe, klik bat besterik ez! Nahi izanez gero, urrunago joan ahal izango duzu, free kide bihurtu da, zure profila sortzeko, argitaratzeko zure argazkiak, bideoak partekatu, taldeak sortzeko, proposatzen ekitaldiak eta mezu pribatuak bidali.\nDating Mænd i Salzburg: gratis\nfree Datazio ezagutu free video ezagun erregistratzeko gabe neskak bideo-txata neska bideo online Dating ez da izen free korronte zuzeneko tipo erotiko bideoa chat bikote Datazio gune erregistroa gabe arakatu nire orria video chat online izen-ematea gabe


Ohiko galderak - China Kanaif Tutuak systerm SL\nfabriketan egin 20 urteko ekoizpen esperientzia daukagu. beste merkataritza-enpresa baino prezio hobea eman ahal izango dugu.\nGure fabrika esportatzeko zitekeen 30000 tona / urte.\nTekniko profesionala ikerketa-taldeak egin behar dugu. 20 urteko esperientzia dute.\nProduktua buruz behar bereziak izanez gero, arazoa konpontzeko laguntzeko zezaketen.\nGood salmenta zerbitzua\nSalmenten zuretzat zerbitzua ondoren ematen dizugu.\nStock Produktuak, 15 egun hartuko entrega da. Standard Entrega egun 30-45 buruz.\nbeti ahaleginduko gara gure onena erantzuteko 12 orduko epean.


Baladak mintzo balira - - Goiena.eus\nBaladak mintzo balira\nAmaia Aranzeta 2015-09-21 22:44\nEgun hauetan abesti bat, bakarra, beti berdina etortzen zait burura behin eta berriz. Agian, konexio arraro bat sesumat abesti honekiko; oraindik, kontzientziarik ez dudan konexioren bat. Musikak, bere dimentsiorik sakonenean, konektatu egiten bait gaitu pertsonekin, kulturekin, hizkuntzekin, munduarekin. Eta, zer izango litzateke, zer izango ginateke, balada hauek mintzo balira?\nAskok maitasun istorioren bat kontatuko ziguketen, maitemina eta, maitasun infinituaren arteko dikotomia. Zenbat esperantza urratu, tragedia, malenkonia eta errealizatu ezinezko amets batuko lirateken melodia guzti hauen erraietan. Musikak urrunera eramaten bait gaitu, paradisura, aintzat hartzen dugun ulertu ezineko psikosi goxora.\nAgian, musika txikitatik ezagutu dudalako sentitzen dut konexio adieraz ezin hau bihotzean. Baina, badira hor kanpoan, ezagunagoak edo talentu gehiago dutenak. Kale izkinetan aurkitzen ditugun musikariak, kontzertuetan, herriko plazetan edo irratiko uhinetatik entzuleari iritsiz, sentsazio mixtoak, ugariak, sortarazten dizkiguten musikari talanteak.\nHerrian bertan ere, musikarekiko afizioa nabarmen da gazte zein helduen artean. Nire ustez, orain dela urte batzuk baino, musika talde, musika ikasle eta bakarlari gehiago ditugu gurean. Norberak bere erritmoa markatuz, bere melodia piztuaraziz, ugariak dira herriko taldeen artean aurkitu genitzaken estilo eta doinuak. Eta atsegin dut, hau horrela izatea, atsegin ere, musika eta kulturareriko garra. Eta nik, nire etxeko zirrikitu batean pianoa jotzen jarraituko dudan bezala, gogoki espero dut, musikari hauek guztiak ere, beraien aipuan gogor jarraitzea.\nBaina, baladetara itzuliz, hauen mintzoa erabakikor hartuz, ez dut hitz bat soilik musika definitu dezakenik. Musikaren sortzera lez, balada guztiak ere izkutukoak dira, hauen mintzoa, norberaren barruan soilik aurkitzen delarik. Eta herriko, inguruko, munduko musikari guztiak onetsiz, zera eskaini nahiko nioke bereziki, lilura handia dudan herriko musikari bati: baladen mintzotan aurkituz esentzia, denboran luzatuz, haziz gizakia, zure izatea mintzo dadila gerora ere, gitarra huts baten konpainian ez dezazun inoiz musikarekiko grina galdu.


Kaja Beltza | Listen to Podcasts On Demand Free | TuneIn\nAstelehenetan gure altxor musikalari buruzko harribitxiak entzungo dira eta ezezagun egingo zaizkigun kontu asko azalduko dizkigu Markezek. Asteartetan aldiz, zuzeneko musika eskainiko dizkigute bere gonbidatuek.\nKaja Beltza, abenduak 31: Urteko akustikoen errepasoa\n2012. urtean zehar Kaja Beltzetik pasa diren artisten errepasoa.\nKaja Beltza, abenduak 17: Durangon aurzkeztu ziren diskoak\nAurreko saio batean nobedade denak sartu ez zirenez gaurkoan ere Durangon aurkeztu ziren diskoak hartu ditu hizpide Mikel Markezek.\nKaja Beltza, abenduak 10: Joxe Mari Anduaga\nAbeslaria Mikel Markezekin solasean aritu da.\nKaja Beltza, azaroak 26: Mugaldekoak\nBeardo Goietxe eta Mattin Solozabal, Mikel Markezekin egon dira.\nAzaroak 5: Lorea Intxaurrandieta\nMiramoneko estudioetan zuzenekoa eskaini zuen.\n'Kaja Beltza' 2012/10/22: Oskarbi taldearen 'Xirimiri'\nJose Luis Treku, Oskarbi taldeko partaide historikoarekin 'Xirimiri' diskoaz aritu dira.\n'Kaja Beltza' 2012/10/15: Iigo Muguruzarekin hizketaldia\nIigo Muguruza elkarrizketatu du Mikel Markezek urriaren 15eko 'Kaja Beltza' saioan. 'Lurra' izeneko bost kantuz osatutako diska kaleratu berri du Muguruzak.\nImanol Lartzabal, 'Kaja Beltza' saioan\nDuela 16 urte Mikel Markezek Imanoli egindako elkarrizketa. Momentu hartan esandako gauza asko egi bihurtu dira.\nEuskal musikaren harribitxiak 'Kaja Beltza' saioan\nTxantxangorrien papura Patziku Perurenarekin. Harribitxiak entzuteko aukera ere izan dute entzuleek.\nTxepetxekin hegal egiten 'Kaja Beltza' saioan\nPatziku Perurenaren konpainian Urretxindorraren abestiak entzun ditu Mikel Markezek.\nLaranja eta limoi zukua 'Kaja Beltza' musika saioan\nPatziku Perurenarekin mintzatu da Mikel Markez. Atharratzen ere geldialdia egin dute.\nPikuak, izorratzeko kontuak eta ederki izorratutakoak, 'Kaja Beltza'n\nPatziku Perurenak ekarritako abestiak, Joxe Tejeriaren historia, eta beste kontu batzuk\nOskorri taldearen sorrera\nNatxo de Felipek kontatu du nolakoak izan ziren lehen urte haiek. Bestetik, Patziko Perurenaren laguntzarekin, xuritik gorrira egin dute salto irratsaioan.\nAndrea Bidart abeslaria 'Kaja Beltza' saioan\nKaliforniatik datorren abeslaria elakrrizketatu du Mikel Markez-ek. Patziku Perurena ere saioan izan da.\nBerdeak euskal kantagintzan izan duen garrantzia\nGasteiz aldera ere jo dute irratsaioan bertako doinuak ere entzuteko.\nRogelio Botanz 'Kaja Beltza' saioan\nAbeslari eta letragilea elkarrizketatu du Mikel Markezek.\nEuskal Musikarik onenaren aukeraketa\nMikel Markezek egina\nSaioa Cabaas argazkilaria 'Kaja Beltza'n\nArgazkilaria kantari eta talde ezberdinei egindako argazkiak izan ditu hizpide. Patziku Perurenak aldiz euskal kantugintzaren metaforak ekarri ditu saiora.\nPottoka eta Mikel Eskortz 'Kaja Beltza' saioan\nLagun zaharrak eta berriak bildu ditu Mikel Markezek.\nIgor Arzuaga "Kaja Beltza" saioan\nAste honetarako "Kaja Beltza" saioan, Igor Arzuaga musikari laudiotarra izan da.


Deustuko Unibertsitatea eta Euskadiko Parke Teknologikoen sarea lankidetzan aritu dira zientzia eta teknologia emakumeen ikuspegitik bultzatzeko | Agenda Ingenieria | Ingeniería | Deusto\n2021eko azaroak 11Bilboko Campusa\nDeustuko Unibertsitateak Euskadiko Parke Teknologikoen sarearekin batera lan egin du Emakumeak, Zientzia eta Teknologia jardunaldiak antolatzen. Jardunaldiak urriaren 26an, 27an eta 28an izan ziren eta Emakunderen babesa izan zuten. DBH eta Batxilergoko ikasleek parte hartu zuten jardunaldien helburua hau izan zen: zientzia eta teknologia arloko erreferentziazko emakumeak begien bistan jartzea eta zientzia eta teknologia arloengatiko interesa piztea.\nUrriaren 26an, jardunaldia Arabako Parke Teknologikoan izan zen eta Arabako lau emakume profesional bildu ziren mahai-inguru batean, euren esperientzia kontatu eta ikasleen zalantzei erantzuteko. Agrupa-ko Kristina Apiñaniz, Euskalmeteko Onintze Salazar, Lantekeko Lidia Almazán eta CIC energiGUNEko Maica Morant izan ziren parte hartzaileak. Ongietorria Itziar Epalzak eman zien, Euskadiko Parke Teknologikoen sareko zuzendari nagusiak, eta Mª Luz Guenaga Deustuko Unibertsitateko Ingeniaritza Fakultateko irakasle eta ikertzailea izan zen moderatzailea. Mahai-inguruaren ondoren, Carmelitas Sagrado Corazón eta San Viator ikastetxeetako DBHko 3. eta 4. mailetako 150 ikasle baino gehiagok zientzia eta teknologia tailerretan parte hartu zuten eta “Mundua aldatu zuten emakumeak” erakusketa bisitatu zuten.\nUrriaren 27an, Gipuzkoako Parke Zientifiko eta Teknologikoan izan zen jardunaldia formatu berean. Héctor Calderón Euskadiko Parke Teknologikoetako Lankidetza eta Zerbitzuetako zuzendariak eman zien ongietorria parte hartzaileei. Gipuzkoan, emakume hauek izan ziren parte hartzaileak: Sandra Saiz, CEITekoa, Oihane Mitxelena, CEITekoa, Idoia Mikelez, CIC biomaGUNEkoa eta Marie Lallier, BCBLkoa. Gipuzkoako Parke Teknologiko eta Zientifikora, Jesuitak Donostia eta Mary Ward ikastetxeetako DBHko 4. mailako 160 ikasle baino gehiago hurbildu ziren.\nAzkenik, urriaren 28an, Bizkaiko Parke Zientifiko eta Teknologikoaren txanda izan zen. Zamudion, Izaskun Landaida Emakundeko zuzendariak eta Itziar Epalza Euskadiko Parke Teknologikoen sareko zuzendari nagusiak eman zieten ongietorria bertaratuei. Mª Luz Guenagak moderatu zuen mahai-inguruan pertsona hauek bildu ziren: Estibaliz Díaz, AZTIkoa; Amaia Bizkarguenaga, Itelazpikoa; Nagore Garmendia, ESS Bilbaokoa, eta Lore Zumeta, BCAMATHekoa. Bizkaiko Parke Zientifiko eta Teknologikora Rekaldeberriko BHIko, Txorierriko Politeknikako eta Gernikako BHIko DBHko 4. mailako eta Batxilergoko 1. mailako 200 ikasle baino gehiago hurbildu ziren.\nJardunaldietan egon ziren ikasleek hainbat tailer egin ahal izan zituzten. Hona hemen eskaini ziren tailerrak: zibersegurtasuneko tailer praktiko bat; pentsamendu konputazionaleko mahai-jokoen tailerra, Nand-eko Arkulariak jokoa lantzeko; ordenagailuek datuak konprimitzeko egiten duten prozesua ulertzeko tailerra, Kodetu.org plataformaren bidez (Lempel erronka).\nTailerrez gain, ikasleek historiako eta gaur egungo zientzia eta teknologiako erreferentziazko emakumeen erakusketa bat ere ikusi ahal izan zuten. Erakusketan zehar egin zen jardueraren helburuak hauek ziren: 1) zientzia eta teknologiako erreferentziazko emakume berriak ezagutzea, 2) garapen jasangarrirako helburu (GJH) batzuen soluzioak diseinatzea, eta 3) etorkizunean gizarte erronkei erantzuna emango dieten emakumeak irudikatzea.


Eneko Yarza Kayak: BRASIL 2011. c) CHAPADA DIAMANTINA (BAHIA) (eus)\nBRASIL 2011. c) CHAPADA DIAMANTINA (BAHIA) (eus)\nHondartza inguruaz aspertzen hasiak ginenean barnealdeko mendietan zirku jaialdi bat zegoela jakin genuen eta haruntza abiatu. Asfalto errepidea utzi eta pistaz 30 km eginaz, hantxe zegoen bide bukaeran mendiez inguraturik Circo do Capao; eta honek zer egiten du hemen?\nNazioarteko artistek ikuskizunak eskeini zituzten 5 egunez lagun giroan.\nBrasilgo Bahia estatua hondartzengatik ezaguna den arren, mendiak ere badaude barnealdean, eta ederrak gainera. Brasilen chapada deitzen zaie mendi lerroei eta Bahiako mendi hauetan diamante minak zeudenez Chapada Diamantina izena hartu zuen, orain parke nazional bihurtua.\nBahiako ibai garrantzitsuenak hemen jaiotzen dira, Paraguaçu ibaia Salvador hiriburuan itsasoratzen dena eta "de Contas" ibaia Itacaren itsasoratzen dena, rafting gida ikastaroa eman nuen ibaia.\nQuartzita mendigunea higatuaz dorre itxurako mendiak sortu dira, Morro izenekoak. Argazkiko hau 1418 metrotako Morrao mendia da, haruntza goaz!\nMorrao (1418m) mendi tontorrean kontenplazioa.\nEta Morrao dorre honen azpian Aguas Claras ur putzu ederrak, gozamenezko paisaia eta momentuak.\nVale do Capao bailara asko gustatu zitzaigun, eta herrixka jende interesgarriz betea zegoen: zirkokoak, musikariak, artisauak, cappoeira-lariak, batukadakoak, etab. Gainera herrixkatik eguneko irteera edo txango asko egin zitezkeen putzu, mendi eta urjauzietara (Fumaça, Purificaçao, Morrao, Aguas Claras, etab).\nCapoeira etxean logelako balkoian bidai memoriekin lanean.\nArrazoi hauengatik bertan denboraldi bat geratzea erabaki genuen, eta Casa da Pedra etxe honetan logela bat alokatu hilabete batetarako.\nNi blog honetan lanean eta Sugan aldizkarietarako bidai artikuluak idazten. Etxeko beheko solairuan Capoeira Angola entrenamenduak egiten ziren etxearen jabe Mestre Bartelo-rekin. Gustura parte hartu nuen entrenamendu hauetan.\nBrasilen inauteriak oso ospetsuak dira. Ikusgarrienak Rio de Janeiro eta iparraldeko Olinda hirietan. Bahiako Salvadorren aldiz, kaleko festa eta jende pilaketagatik ezaguna, galdetzen genuen jende gehiengoak esaten zigun gauza desatsegin asko zituela (jende gehiegi, zikina, ukipen fisikoak, lapurretak, etab.), eta giroa sanoagoa aurkitzen ginen Capao herrixkan egongo zela. Hala bada, bertako inauteriak ospatzen geratu ginen.\nCachoeira Fumaça urjauzia etxetik 2 ordu oinez ibiliaz aurkitzen genuen, bromelia, orkidea eta kaktusen artetik paseaz.\n380mko erorketa askearekin Brasileko altuena omen da.\nMendi irteera gogorrago bat egin nahian motxila handia bizkarrean hartu eta bakarrik abiatu nintzen Pati bailarara 4-5 egunetarako.\nVale do Pati bailarako ibilaldia omen da Brasilgo ederrenetarikoa. Harkaitzak quartzita arroxezkoak eta mendi magalak mato atlantiko basoak estalia. Ezkutatua eta sarbide mugatuarekin (ez baitago ibilgailuentzako inolako biderik), lehen biztanleak XX.mende hasierako lehorteetatik ihes eginaz etorri ziren. Kafe landaketekin 2000 biztanle izatera iritsi zen, baina gaur egun 50 biztanle besterik ez dira bizi. Jatorrak dira, eta beraien etxeetan ostatua eskeintzen dute.\nBertatik eguneko irteera asko daude urjauzi, mendi, putzu eta kobetara (Funil urjauzia eta putzua, Castelo dorre-mendia eta koba, Cachoeirao urjauzia...).\nHauxe da Cachoeirao 300 m-tako urjauziaren goitiko ikuspegi zoragarria. Ibilaldi zirkularra euri zaparradaren ondoren egin nuen kolore gorriko urak zeharkatuaz eta orientabide gaitasuna jokuan jarriaz, gida gabe eta bakarrik bainindoan. Urjauziak urez gainezka harkaitz barrutik irtenaz, ikusgarria.\nHurrengo egunean Cachoeirao beraren azpitiko ibilaldia egin nuen ibaiko harkaitzetatik igoaz. Euria geratu zenez ur emaria ere izugarri gutxitu zen. Hala ere 300m-tako ur hariek saritu ninduten eta beheko putzu gorrian bainu larrubizigarria hartu.\nHauxe da Pati bailarako Morro do Castelo quartzitazko gaztelu dorrea. Iluntzea ikusi eta Casteloko koban egin nuen lo gau batean. Argazkian ikusten da ibaiak ur bizi asko zeuzkala, eta ni kayakik gabe... Perura iritsi arte itxoin beharko dut hortarako.\nChapada Diamantina agurtu, guretzako Bahiako leku gustukoena, eta Salvador hiriburura itzuli ginen. Pelourinho auzotik bisita, asteartetako festan batukadak ikusi eta hegazkinean Brasil iparraldera joan ginen, duna eta aintziretara.